pythainlp/thai-wiki-dataset-v4 huggingface dataset:
โชคสมาน สีลาวงษ์

โชคสมาน สีลาวงษ์ (เกิด 15 กุมภาพันธ์ พ.ศ. 2490) อดีตรัฐมนตรีช่วยว่าการกระทรวงคมนาคม ในรัฐบาลชวน หลีกภัย อดีตสมาชิกสภาผู้แทนราษฎรจังหวัดอุดรธานี และอดีตสมาชิกวุฒิสภาจังหวัดอุดรธานี
ประวัติ.
โชคสมาน เกิดวันที่ 15 กุมภาพันธ์ พ.ศ. 2490 จบการศึกษาชั้นมัธยมปลายจาก กศน.
การทำงาน.
โชคสมาน สีลาวงษ์ เป็นนักการเมืองท้องถิ่นในจังหวัดอุดรธานี เข้าสู่งานการเมืองระดับชาติโดยได้รับเลือกตั้งเป็นสมาชิกสภาผู้แทนราษฎรจังหวัดอุดรธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคกิจสังคม และนับเป็นสมัยเดียวที่ได้รับการเลือกตั้ง แต่แม้ว่าจะได้รับเลือกตั้งเป็น ส.ส.สมัยแรก แต่นายโชคสมาน กลับได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนายชวน หลีกภัย (ชวน.1) ต่อมาในการเลือกตั้ง พ.ศ. 2544 ได้ลงสมัคร ส.ส.ระบบบัญชีรายชื่อ สังกัดพรรคเสรีธรรม แต่ไม่ได้รับเลือกตั้ง
โชคสมาน เข้าร่วมงานกับพรรครวมใจไทยชาติพัฒนา และรับตำแหน่งรองหัวหน้าพรรค ในการเลือกตั้ง พ.ศ. 2550 ได้ลงสมัครรับเลือกตั้ง ส.ส.ระบบสัดส่วน กลุ่ม 3 เป็นผู้สมัครรับลำดับแรกสังกัดพรรครวมใจไทยชาติพัฒนา แต่ไม่ได้รับเลือกตั้ง ภายหลังได้รับตำแหน่งรองหัวหน้าพรรค ต่อมาในการเลือกตั้ง พ.ศ. 2554 ได้ลงสมัครรับเลือกตั้งอีกครั้ง ในนามพรรคประชาธิปัตย์ ในพื้นที่จังหวัดอุดรธานี เขต 8 โดยการชักชวนของนายไชยยศ จิรเมธากร แต่ก็ไม่ได้รับเลือกตั้ง
ใน พ.ศ. 2561 นายโชคสมานได้ย้ายมาสังกัด พรรคพลังพลเมืองไทย ซึ่งมีนาย สัมพันธ์ เลิศนุวัฒน์ เป็นหัวหน้าพรรคคนแรก ต่อมาปลายปี 2561 เขาได้ร่วมเปิดตัวกับพรรคพลังปวงชนไทย และรับตำแหน่งประธานยุทธศาสตร์พรรค โดยมีบุตรชาย ธราพงษ์ สีลาวงษ์ ร่วมเป็นรองหัวหน้าพรรค
ในการเลือกตั้ง พ.ศ. 2562 นายโชคสมาน ลงสมัครรับเลือกตั้งในนามพรรคพลังปวงชนไทย แต่ได้คะแนนเพียง 100 คะแนน ไม่ได้รับเลือกตั้ง
ในการเลือกตั้ง พ.ศ. 2566 นายโชคสมาน ลงสมัครรับเลือกตั้ง ส.ส.จังหวัดอุดรธานี เขต 9 ในนามพรรคก้าวไกล แต่ไม่ได้รับเลือกตั้ง
โนล แกลลาเกอร์

โนล ทอมัส เดวิด แกลลาเกอร์ (29 พฤษภาคม ค.ศ. 1967) เป็น นักร้อง นักแต่งเพลง นักดนตรีชาวอังกฤษ เขายังทำหน้าที่เป็นมือกีตาร์และร้องนำอีกทั้งยังมีส่วนในการแต่งเนื้อเพลงในวงร็อคอังกฤษ โอเอซิส
ประวัติ.
แกลลาเกอร์เกิดในลองไซท์ , แมนเชสเตอร์ เป็นบุตรของชาวไอริซ มีพ่อแม่ เพ็กกี้และโทมัส แกลลาเกอร์ เขาเป็นลูกคนที่สอง หลังจากพอล แอนโธนี่ แกลลาเกอร์ได้คลอด , และไม่นานนักน้องชาย เลียม แกลลาเกอร์ ได้เกิดเมื่อปี 1972 ตระกูลแกลลาเกอร์ได้ย้ายไปยังเขต Ashburn Avenue ในเมืองเบอร์เนจ , แมนเชสเตอร์แกลลาเกอร์เริ่มเรียนรู้กีตาร์เมื่ออายุ 13 อีกทั้งยังทำงานก่อสร้างเป็นรายได้เสริม เขายังทำงานให้กับวงดนตรีท้องถิ่นในแมนเชสเตอร์ "Inspiral Carpets" เป็นคนยกเครื่องวงดนตรีและเจ้าหน้าที่เทคนิค ในปี 2531 ขณะที่ออกทัวร์คอนเสริ์ตกับพวกเขา เขาได้รู้ว่าน้องชายของเขา เลียม แกลลาเกอร์ ได้ตั้งวงดนตรีขึ้นมา "The Rain" ซึ่งท้ายสุดก็ได้รับชื่อว่าโอเอซิส หลังจากที่แกลลาเกอร์กลับมาประเทศอังกฤษ เขาถูกชักเชิญโดยน้องชายของเขาให้มารวมวงโอเอซิสในฐานะนักแต่งเพลงและมือกีตาร์ 
อัลบั้มสตูดิโอชุดแรกของโอเอซิส , Definitely Maybe (1994) ซึ่งเป็นจุดเริ่มต้นของวงที่จะทำให้แนวเพลง บริตป็อป เริ่มเป็นที่รู้จักในวงกว้าง อัลบั้มสตูดิอชุดที่สอง (What's the Story) Morning Glory? (2538) ในอัลบั้มนี้วงโอเอซิสขึ้นท็อปในอัลบั้มชาร์จของประเทศต่างๆเป็นจำนวนมาก และสตูดิโออัลบั้มลำดับที่สามของพวกเขา "Be Here Now" (1997) นับเป็นอัลบั้มทีขายได้อย่างรวดเร็วตั้งแต่ปล่อยอัลบั้มในประวัติศาสตร์ชาร์จอังกฤษ แนวเพลงบริตป็อปในที่สุดก็เริ่มหมดความนิยมไปและอีกสองอัลบั้มของโอเอซิสก็ไม่ประสบความสำเร็จอย่างเท่าที่ควรมากนัก อย่างไรก็ตาม , สตูดิโอสองอัลบั้มสุดท้ายของวง , Don't Believe The Truth (2005) และ Dig Out Your Soul (2008) ถูกนักวิจารณ์เพลงจำนวนมากยกย่องว่าเป็นอัลบั้มที่มีความพยายามอย่างสูงในรอบหลายปีที่ผ่านมาและเรียกได้ว่าประสบความสำเร็จอย่างมาก ในวันที่ 28 สิงหาคม 2009 เกิดเหตุการณ์การทะเลาะกันระหว่างเลียมและโนล ก่อนที่จะเดินทางไปยังปารีส โนล แกลลาเกอร์ประกาศลาออกจากวง "โอเอซิส" ในวันที่ 23 ตุลาคม 2009 เขาออกมาให้สัมภาษณ์ว่าจะไปทำผลงานเดี่ยวแทน. โนล แกลลาเกอร์ได้ก่อตั้งวงดนตรี "Noel Gallagher'S High Flying Birds" ขึ้นมา 
แกลลาเกอร์ทำงานกับโอเอซิสที่เต็มไปด้วยความยุ่งเหยิง ในช่วงจุดที่ได้รับความนิยมของแนวเพลงบริตป็อป การทะเลาะกันของพี่น้องแกลลาเกอร์ จนทำให้สำนักพิมพ์จำนวนมากนำไปเขียนเกี่ยวกับสองพี่น้องแกลลาเกอร์ที่มักจะแข่งขันชิงดีชิงเด่นกับวง "เบลอ" อยู่เป็นประจำซึ่งเนื่องจากทั้งสองวงรู้จักกันอยู่แล้ว อย่างไรก็ตาม , เขาก็ได้รับการยกย่องว่าเป็นส่วนสำคัญในการทำให้แนวเพลงบริตป็อปเป็นที่รู้จักอย่างมากในปัจจุบัน หลายคนได้ยกย่องการแต่งเพลงของแกลลาเกอร์ กับจอร์จ มาร์ตินซึ่งบอกโนล แกลลาเกอร์ว่า "เป็นนักแต่งเพลงที่ดีที่สุดในช่วงรุ่นของเขา"
ชีวิตส่วนตัว.
พ.ศ. 2540-2544 : โนล แกลลาเกอร์ แต่งงานกับ เม็ก แมตธิวส์ นางแบบชาวอังกฤษ มีบุตรสาวด้วยกันหนึ่งคน ชื่อ แอนนิส แกลลาเกอร์ 
พ.ศ. 2554-ปัจจุบัน : โนล แกลลาเกอร์ แต่งงานกับ ซาร่า แม็คโดนัลด์ มีบุตรชายด้วยกันสองคน คือ ซันนี แพทริก แม็กโดนัลด์ แกลลาเกอร์ และ โดโนแวน รอรี่ แม็กโดนัลด์ แกลลาเกอร์ โนลกล่าวว่าเขาไม่อนุญาตให้ลูกชายทั้งสองคนเล่นโซเชียลมีเดียใดๆทั้งสิ้น
นอกจากนี้ โนล แกลลาเกอร์ยังมีเพื่อนสนิทเป็นเหล่าคนดังในวงการบันเทิงมากมาย เช่น เคต มอส , จอห์นนี เดปป์ , เบรดลีย์ คูเปอร์
ทักษิณา สวนานนท์

ศาสตราจารย์กิตติคุณ ทักษิณา สวนานนท์ (7 มิถุนายน พ.ศ. 2480-28 พฤษภาคม พ.ศ. 2565) อดีตอาจารย์ประจำ คณะวิศวกรรมศาสตร์ จุฬาลงกรณ์มหาวิทยาลัย อดีตปรึกษารัฐมนตรีว่าการทบวงมหาวิทยาลัย ในปี 2537 สมาชิกวุฒิสภา 2539
ประวัติ.
ศาสตราจารย์กิตติคุณ ทักษิณา สวนานนท์ เป็นบุตรของ ศาสตราจารย์ บุญชนะ และท่านผู้หญิงแส อัตถากร (ถึงแก่กรรมทั้งคู่) สมรสกับนายเดโช สวนานนท์ อดีตอธิบดีกรมศิลปากรและสมาชิกสภาผู้แทนราษฎร มีธิดา 3 คน คือนางโชติกา สวนานนท์ เตชะวัฒนวรรณา นางประถมาภรณ์ สวัสดิ์-ชูโต และนางศรานตา สวนานนท์ เฟอร์กูสัน
ซูตัน ชะฮ์รีร์

ซูตัน ชะฮ์รีร์  เป็นนายกรัฐมนตรีคนแรกของอินโดนีเซียในสมัยปฏิวัติ ดำรงตำแหน่งเมื่อเดือนตุลาคม พ.ศ. 2498 เขาเกิดในสุมาตราตะวันตกเมื่อ 5 มีนาคม พ.ศ. 2452 ได้ไปศึกษาต่อด้านกฎหมายที่เนเธอร์แลนด์ กลับมาสู่หมู่เกาะอินเดียตะวันออกของเนเธอร์แลนด์เมื่อ พ.ศ. 2474 และร่วมมือกับโมฮัมมัด ฮัตตาในการจัดตั้งพรรคชาตินิยมขึ้นใน พ.ศ. 2477 ต่อมาเขาถูกจับและถูกส่งตัวไปนิวกินีและบันดา
เมื่อญี่ปุ่นเข้ายึดครอง เขาปฏิเสธไม่ร่วมมือกับญี่ปุ่น และจัดตั้งขบวนการต่อต้านขนาดเล็กขึ้น เมื่อญี่ปุ่นแพ้สงครามแล้ว เขาได้ร่วมมือกับอามีร์ ชารีฟุดดิน ยึดอำนาจจากซูการ์โน เพื่อตั้งรัฐบาลที่ไม่มีภาพลักษณ์ว่าเคยร่วมมือกับญี่ปุ่น เขาได้เป็นนายกรัฐมนตรี ชะฮ์รีร์เรียกร้องเอกราชโดยใช้หลักการเจรจาแต่ล้มเหลวเพราะเนเธอร์แลนด์ใช้กำลังเข้ายึดครองอีก ในเดือนมีนาคม พ.ศ. 2489 ชะฮ์รีร์ได้ลอบเจรจากับเนเธอร์แลนด์ ให้สาธารณรัฐอินโดนีเซียมีอำนาจปกครองเกาะชวา มาดูรา และสุมาตรา ส่วนเกาะอื่น ๆ ให้อยู่ในอำนาจของเนเธอร์แลนด์ และจะตั้งสหพันธรัฐอินโดนีเซียในสหภาพเนเธอร์แลนด์-อินโดนีเซีย เมื่อความจริงถูกเปิดเผย ทำให้ชาวอินโดนีเซียผิดหวังมากจนชะฮ์รีร์ต้องลาออกและอามีร์ขึ้นเป็นนายกรัฐมนตรีแทนในเดือนกรกฎาคม พ.ศ. 2490
หลังจากนั้น ชะฮ์รีร์ก็ไม่ได้ดำรงตำแหน่งทางการเมืองใด ๆ อีก เขาเป็นหัวหน้าพรรคสังคมนิยมในการเลือกตั้ง พ.ศ. 2498 แต่ได้คะแนนเสียงเพียงร้อยละ 2 ต่อมาใน พ.ศ. 2505 เขาถูกจับเพราะสงสัยว่าเกี่ยวข้องกับกบฏ แต่เมื่อเขาเจ็บป่วยใน พ.ศ. 2508 ก็ได้รับอนุญาตให้ไปรักษาตัวที่สวิตเซอร์แลนด์ จนถึงแก่กรรมในเดือนเมษายน พ.ศ. 2509
โมเรเลีย

โมเรเลีย  เป็นเมืองและเทศบาลทางตอนเหนือของรัฐมิโชอากัน รัฐทางตอนกลางของประเทศเม็กซิโก และเป็นเมืองหลวงของรัฐ ชาวสเปนเข้ายึดครองบริเวณแห่งนี้ในคริสต์ทศวรรษ 1520 โดยอุปราชอันโตนิโอ เด เมนโดซา ก่อตั้งเมืองใน ค.ศ. 1541 ตั้งชื่อเมืองว่า บายาโดลิด ภายหลังสงครามประกาศเอกราชเม็กซิโก เมืองได้เปลี่ยนชื่อใหม่ตามชื่อผู้นำปฏิวัติชาวท้องถิ่นชื่อ โฆเซ มาริอา โมเรโลส อี ปาบอน เมื่อ ค.ศ. 1828 ใน ค.ศ. 1991 ยูเนสโกได้ประกาศให้อาคารยุคอาณานิคมและกลุ่มอาคารประวัติศาสตร์ใจกลางเมืองเป็นแหล่งมรดกโลก
อักษรบูรีโวลิโอ

อักษรบูรีโวลิโอ (โวลิโอ: بُرِ وٚلِيٚ‎, Buri Wolio) เป็นอักษรอาหรับที่มีลักษณะใกล้เคียงกับอักษรยาวี ดัดแปลงมาเพื่อใช้เขียนภาษาโวลีโอซึ่งเป็นภาษาที่ใช้พูดในเมืองเบาเบา เกาะบูตน จังหวัดซูลาเวซีตะวันออกเฉียงใต้ อินโดนีเซีย อักษรนี้มีลักษณะใกล้เคียงกับอักษรยาวี ต่างกันเพียงว่าอักษรบูรีโวลิโอนี้มีเครื่องหมายแทนสระด้วย อักษรนี้ประกอบด้วยอักษร 22 ตัว มาจากอักษรอาหรับ 17 ตัว และอักษรยาวี 5 ตัว
ไม่เป็นที่กระจ่างว่ามีการใช้งานอักษรบูรีโวลิโอเป็นครั้งแรกเมื่อใด แต่รายงานจากเอกสารตัวเขียนบูตนที่เก่าแก่ที่สุดเท่าที่พบประมาณการว่าอักษรนี้มีขึ้นตั้งแต่การเข้ามาของศาสนาอิสลามที่เกาะบูตนเมื่อคริสต์ศตวรรษที่ 16 และเนื่องจากภาษาโวลิโอเป็ยภาษากลางของรัฐสุลต่านบูตน ทำให้มีการใช้อักษรนี้ในงานเขียนสมัยโบราณบนเกาะบูตน เช่น ตำรากฎหมาย ตำราศาสนา และจดหมายทางการทูต
ชุดตัวอักษร.
อักษร.
อักษรบูรีโวลิโอประกอบด้วยอักษรหลัก 22 ตัว ซึ่งแบ่งเป็นอักษร 15 ตัวที่มาจากอักษรอาหรับ และอักษรใหม่ 7 ตัวที่สร้างขึ้นด้วยการเพิ่มจุดลงในอักษรอาหรับที่มีอยู่แล้ว อักษรใหม่เหล่านั้นถูกเน้นในตารางด้านล่าง นอกจากนี้ยังมีอักษรเพิ่มเติม 13 ตัวที่ใช้เฉพาะในคำยืมจากภาษาอาหรับหรือภาษาในยุโรป
เครื่องหมายเสริมสัทอักษร.
อักษรบูรีโวลิโอไม่สามารถอ่านออกโดยไม่มีเครื่องหมายเสริมสัทอักษร ซึ่งต่างจากอักษรยาวีและอักษรเปโกน รูปร่างและตำแหน่งของเครื่องหมายเสริมสัทอักษรมีความสำคัญมาก โดยอักษรบูรีโวลิโอมีเครื่องหมายเสริมสัทอักษรถึง 6 รูปแบบ ได้แก่ เครื่องหมายเสริมสัทอักษรซุกูน (สระศูนย์) เครื่องหมายเสริมสัทอักษร 3 แบบที่มาจากภาษาอาหรับ แทนเสียง /a/, /i/ และ /u/ และเครื่องหมายเสริมสัทอักษรใหม่สองตัวที่พบได้ในอักษรบูรีโวลิโอ ซึ่งแทนเสียง /e/ กับ /o/ เครื่องหมายเสริมสัทอักษรทั้งหมดทำหน้าที่เป็นสระเสียงสั้น ส่วนอักษร "ا‎", "و‎" หรือ "ي‎" จะทำให้เกิดเครื่องหมายเสริมสัทอักษรเป็นสระเสียงยาว
คำซ้ำ.
ในอักษรบูรีโวลิโอ คำซ้ำสร้างขึ้นด้วยวิธีคล้ายกับของอักษรยาวีและอักษรเปโกนที่การใช้ตัวเลข "٢" หลังฐานศัพท์
ถ้าคำศัพท์เป็นคำต่อท้าย เลข "٢" จะปรากฏระหว่างฐานศัพท์กับคำต่อท้าย ทำให้ตัวซ้ำตัวอยู่ตรงกลางคำศัพท์
ข้างล่างคือตัวอย่างคำศัพท์พื้นฐาน:
ตัวอย่าง.
ข้อความข้างล่างเป็นตัวอย่างกวีภาษาโวลิโอ "Kaḃanti Bunga Malati" ซึ่งเขียนใหม่เป็นอักษรละตินโวลิโอใน ค.ศ. 2004
เอดส์วัคซีน 200

เอดส์วัคซีน 200 (อักษรย่อ: AV 200) เป็นการขี่จักรยานการกุศลผ่านชนบทที่สวยงามของรัฐจอร์เจีย ซึ่งเป็นการปั่นจักรยานเพื่อให้ตระหนักและก่อตั้งกองทุนสำหรับการวิจัยวัคซีนเอชไอวี/เอดส์ และได้มีการบริจาคเงินในวันที่จัดกว่า 1,000,000 ดอลลาร์สำหรับศูนย์วัคซีนเอมอรี ซึ่งเป็นหนึ่งในศูนย์การวิจัยวัคซีนชั้นนำของโลกที่ทำงานเพื่อการค้นหาวัคซีนเอชไอวี
การขี่.
มีการขี่จักรยานที่กินเวลา 2 วันในช่วงเดือนพฤษภาคมของแต่ละปี โดยมีนักปั่นจักรยานกว่า 150 คนและทัพอาสาสมัครพร้อมร่วมปั่นในแต่ละปี การปั่นจักรยานจะเริ่มในวิทยาเขตของมหาวิทยาลัยเอมอรีในแอตแลนตาและผ่านสถานที่เล็ก ๆ หลายแห่ง รวมถึงเมืองในรัฐจอร์เจีย กระทั่งนักปั่นจักรยานมาถึง ณ ร็อคอีเกิล 4-เอชเซ็นเตอร์ ซึ่งอยู่ทางเหนือของเขตอีตันตัน รัฐจอร์เจีย ในป่าสงวนแห่งชาติโอโคนี เหล่านักปั่นจักรยานและอาสาสมัครจะพำนักในคืนวันเสาร์ในกระท่อมซึ่งตั้งอยู่ริมทะเลสาบขนาด 110 เอเคอร์ (45 เฮกตาร์) ของร็อคอีเกิล เหล่านักปั่นจักรยานจะเลือกระยะไมล์สะสมที่แตกต่างกัน และสามารถปรับเปลี่ยนระยะทางในการขี่ได้ตามความสามารถที่มีอยู่
ประวัติ.
แอ็คชันไซคลิงแอตแลนตาอิงค์ (เอซีเอ) ได้ก่อตั้งขึ้นใน ค.ศ. 2003 โดยกลุ่มของนักปั่นจักรยานผู้มีส่วนร่วมในรายการยูโรเปียนเอดส์วัคซีนไรด์ 2002 หนึ่งในรายการเอดส์ไรด์ล่าสุด ที่ก่อตั้งโดยพัลลอตตาทีมเวิร์กส์ ซึ่งเป็นกลุ่มที่สร้างความตื่นตะลึงด้วยงบค่าใช้จ่ายในการปั่นจักรยานในยุโรป
ผลการระดมทุน.
การปั่นจักรยานการกุสลสามารถระดมเงินทุนสนับสนุนเพิ่มขึ้นได้ทุกปีเนื่องด้วยความพากเพียรของเหล่าอาสาสมัคร หนึ่งในเหตุผลที่แอ็คชันไซคลิงแอตแลนตาสามารถจัดสรรงบประมาณได้อย่างมีประสิทธิภาพคือเงินส่วนหนึ่งไม่ได้ผ่านทางผู้อุปถัมภ์หรือจากการระดมทุนเพื่อใช้เป็นเงินเดือนแต่อย่างใด จนถึงเดือนกุมภาพันธ์ ค.ศ. 2013 ทางแอ็คชันไซคลิงแอตแลนตาตลอดจนแอ็คชันไซคลิง 200 และเอดส์วัคซีน 200 ได้รับเงินบริจาครวม 1,326,440 ดอลลาร์ที่ใช้สำหรับการวิจัยวัคซีนโรคเอดส์และบริการที่เกี่ยวกับโรคเอดส์
ผลการระดมทุนแบ่งตามปี
โรงเรียนมหรรณพาราม

"ระวังสับสนกับ โรงเรียนวัดมหรรณพาราม เขตพระนคร กรุงเทพมหานคร"
โรงเรียนมหรรณพาราม  ตั้งอยู่ที่ แขวงฉิมพลี เขตตลิ่งชัน กรุงเทพมหานคร ก่อตั้งเมื่อวันที่ 21 มีนาคม พ.ศ. 2516 เป็นโรงเรียนมัธยมในสังกัดกรมสามัญศึกษา
ประวัติ.
โครงการเดิมของกรมวิสามัญศึกษา มีนโยบายจะย้ายโรงเรียนโพธิสารพิทยากร ซึ่งตั้งอยู่ใกล้วัดโพธิ์ ตำบลบางระมาด เขตตลิ่งชัน กรุงเทพมหานคร มาอยู่ที่ดินแปลงนี้ ในปี 2515 กรมสามัญศึกษาได้จัดตั้งงบประมาณการก่อสร้างอาคารเรียน อาคารประกอบ ถมสนาม ปรับปรุงบริเวณที่ดินแปลงนี้เพื่อเตรียมการย้ายโรงเรียนโพธิสารพิทยากร แต่ต่อมากรมสามัญศึกษาได้เปลี่ยนแปลงนโยบายให้ระงับการย้ายโรงเรียนโพธิสารพิทยากร ไว้ก่อนและได้มีคำสั่งให้ที่นี่เปิดโรงเรียนใหม่ขึ้นอีกแห่งหนึ่งในปีการศึกษา 2516 เมื่อวันที่ 21 มีนาคม 2516 โดยมีพระราชวรเวที เจ้าอาวาสวัดมหรรณพารามวรวิหารให้ชื่อโรงเรียนว่า “โรงเรียนมหรรณพาราม” ทั้งนี้เพื่อเป็นเกียรติยศแก่โรงเรียนหลวงที่พระราชทานแก่สามัญชนแห่งแรกในประเทศไทย ซึ่งพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ทรงตั้งขึ้น และกำหนดอักษรย่อว่า “ม.ณ.” โดยมีนายลัทธิ ศิริวรรณ มาดำรงตำแหน่ง ครูใหญ่คนแรก
บัญชีเจ้าหนี้

บัญชีเจ้าหนี้  เป็นเงินที่องค์กรธุรกิจหนึ่ง ๆ ต้องชำระให้แก่ผู้ขายปัจจัยการผลิต (supplier) ของตน และปรากฏอยู่บนงบดุล (balance sheet) ว่าเป็นความรับผิดอย่างหนึ่ง
ขั้นตอนวิธีสลับด้วยออร์เฉพาะ

ในการเขียนโปรแกรมคอมพิวเตอร์ การสลับด้วยออร์เฉพาะ เป็นขั้นตอนวิธีที่ใช้การดำเนินการบิตออร์เฉพาะในการสลับข้อมูลของตัวแปรสองตัวที่แตกต่างกัน มีชนิดข้อมูลเหมือนกัน โดยไม่ใช้ตัวแปรชั่วคราวช่วยในการสลับ ("แตกต่างกัน" ในที่นี้หมายถึงตัวแปรเป็นคนละตัวกัน กล่าวคือมีที่อยู่หน่วยความจำแตกต่างกัน แต่ค่าของตัวแปรทั้งสองอาจเท่ากันก็ได้)
ขั้นตอนวิธี.
การสลับข้อมูลโดยทั่วไปจะใช้ตัวแปรชั่วคราวช่วยในการสลับดังนี้
อย่างไรก็ตาม หากใช้การสลับด้วยออร์เฉพาะจะไม่ต้องใช้ตัวแปรชั่วคราวช่วยเลย ขั้นตอนวิธีเป็นไปดังนี้
สถานีรถไฟนิกโก

สถานีรถไฟนิกโก (; โรมาจิ: "Nikkō-eki") เป็นสถานีรถไฟของบริษัทรถไฟญี่ปุ่นตะวันออก (เจอาร์ ตะวันออก) ตั้งอยู่ที่เมืองนิกโก จังหวัดโทจิงิ เป็นสถานีปลายทางของสายนิกโก
ฟินแลนด์ (แก้ความกำกวม)

ฟินแลนด์ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เรสเซิลเมเนีย ครั้งที่ 30

เรสเซิลเมเนีย ครั้งที่ 30  เป็นการแสดงมวยปล้ำอาชีพแบบเพย์-เพอร์-วิว (PPV) ของศึกเรสเซิลเมเนียเป็นครั้งที่ 30 จัดโดย ดับเบิลยูดับเบิลยูอี (WWE) โดยมีกำหนดจัดวันที่ 6 เมษายน ค.ศ. 2014 ที่สนามเมอร์ซีเดส-เบนซ์ ซุเปอร์โดม ที่เมืองนิวออร์ลีนส์ รัฐลุยเซียนา สหรัฐอเมริกา โดยได้ประกาศไว้อย่างเป็นทางการเมื่อวันที่ 18 กุมภาพันธ์ ค.ศ. 2013 และได้เริ่มเปิดขายบัตรเมื่อวันที่ 16 พฤศจิกายน ค.ศ. 2013
เบื้องหลัง.
เรสเซิลเมเนีย กับ ประเภทแมตช์การปล้ำ จะถูกกำหนดโดย การวางพล็อตเรื่อง และ เขียนบท โดยนักมวยปล้ำจะถูกวางตัวให้เป็น ธรรมะ หรือ อธรรม ทั้งหมดโดยการจัดแมตช์ นักมวยปล้ำทั้งหมดที่มาจาก รอว์ และ สแมคดาวน์ บางคนเท่านั้นที่มีความบาดหมางจากรายการทีวีของ WWE จะได้มาแสดงที่ เรสเซิลเมเนีย
ในวันที่ 21 กุมภาพันธ์ 2014 ทาง WWE ประกาศว่า ฮัลค์ โฮแกน จะกลับมา WWE ในเรสเซิลเมเนีย โดยมาเป็นพิธีกรรับเชิญ
ในรอยัลรัมเบิล (2014) บาทิสตาได้เป็นผู้ชนะรอยัลรัมเบิล ได้สิทธิ์เป็นผู้ท้าชิงอันดับ 1 ชิงแชมป์โลกเฮฟวี่เวท WWE กับแรนดี ออร์ตัน ในเรสเซิลเมเนีย
ในรอว์ (10 มีนาคม 2014) แดเนียล ไบรอันได้มาท้าทริปเปิลเอช เพื่อที่จะเจอกันในเรสเซิลเมเนีย โดยมีข้อเสนอว่าถ้าไบรอันชนะเขาจะได้ร่วมแมตช์ชิงแชมป์โลกต่อในคืนนั้น และทริปเปิลเอชก็ตอบรับคำท้า ในรอว์ (17 มีนาคม 2014) ทริปเปิลเอชได้ประกาศว่าจะเข้าร่วมแมตช์ชิงแชมป์โลกหากเขาชนะแดเนียล ไบรอันได้ในเรสเซิลเมเนีย
ในรอว์ (24 กุมภาพันธ์ 2014) บร็อก เลสเนอร์ กับพอล เฮย์แมน ออกมาพร้อมกับสัญญาในการปล้ำเรสเซิลเมเนีย เฮย์แมนบอกว่าเลสเนอร์ควรจะได้ชิงแชมป์ WWE มากกว่า แต่โชคร้ายที่ทริปเปิลเอชให้ได้แค่ให้เลสเนอร์เลือกคู่ต่อสู้เอาเอง จะเป็นใครก็ได้ จะสร้างประวติศาสตร์อะไรก็สร้างไปเลย เฮย์แมนบอกไม่รู้จะสร้างสถิติอะไรอีกแล้ว แชมป์ฟุตบอลมหาวิทยาลัยก็เป็นมาแล้ว แชมป์ WWE อายุน้อยสุดก็เป็นมาแล้ว ดังนั้นคงไม่มีใครจะให้ท้าทายได้อีก แต่ดิอันเดอร์เทเกอร์ออกมาจ้องหน้าเลสเนอร์ จากนั้นก็จ้องไปที่สัญลักษณ์เรสเซิลเมเนีย เลสเนอร์เซ็นสัญญาแล้วก็เอาปากกายื่นให้อันเดอร์เทเกอร์ แต่อันเดอร์เทเกอร์เอาปากกาปักใส่มือเลสเนอร์ แล้วจับโชคสแลมใส่โต๊ะจนพัง
ในรอว์ (10 มีนาคม 2014) จอห์น ซีนา ได้ออกมาประกาศว่าเขาจะเข้าร่วมแบทเทิลรอยัล 30 คน ที่ประกาศโดย ฮัลค์ โฮแกน แต่กลุ่มเดอะไวแอ็ตต์แฟมิลีก็ออกมา ซีนาก็บอกกับโฮแกนว่าเขาอาจจะไม่ได้เข้าร่วมปล้ำแบทเทิลรอยัลแล้ว เพราะตอนนี้เขาขอท้าเบรย์ ไวแอ็ตต์เจอกันเดี่ยวๆตัวๆในเรสเซิลเมเนีย
ในรอว์ (10 มีนาคม 2014) ฮัลค์ โฮแกน ได้มาประกาศว่าในเรสเซิลเมเนียจะมีการจัดแบทเทิลรอยัล 30 คนโดยผู้ชนะจะได้ถ้วยรางวัลอนุสรณ์สถานอ็องเดรเดอะไจแอนต์
ในสแมคดาวน์ (21 มีนาคม 2014) เดอะชีลด์ (ดีน แอมโบรส และเซท รอลลินส์) ได้ปล้ำแทกทีม 4 เส้า กับเดอะเรียลอเมริกันส์ (แจ็ก สแวกเกอร์ และซีซาโร), ไรแบ็กเซล (ไรแบ็ก และเคอร์ติส แอ็กเซล) และทรีเอ็มบี (จินเดอร์ มาฮาลและดรูว์ แม็กอินไทร์) สุดท้ายแมตช์จบลงโดยไม่มีผลตัดสิน เพราะเคนและเดอะนิวเอจเอาต์ลอวส์ (โรด ด็อก และบิลลี กัน) มาก่อกวนการปล้ำ และรุมกระทืบเดอะชีลด์
ในรอว์ (24 มีนาคม 2014) วิกกี เกร์เรโร ได้ออกมาประกาศจัดแมตช์ชิงแชมป์ดีวาส์ 14 คน ได้แก่ เอเจ ลี(แชมป์), เนโอมี, คาเมรอน, บรี เบลลา, นิกกี เบลลา, นาตาเลีย, อีวา มารี, เอ็มมา, อักซานา, อลิเซีย ฟอกซ์, ซัมเมอร์ เรย์, โรซา เมนเดส, เลย์ลา และทามีนา สนูกกา
ได้มีการประกาศแมตช์ชิงแชมป์แท็กทีม WWE แบบสี่เส้าระหว่าง The Usos (Jey Uso และ Jimmy Uso), Los Matadores (Diego และ Fernando), The Real Americans (Cesaro และ Jack Swagger) และ RybAxel (Curtis Axel และ Ryback)เป็นช่วงก่อนเริ่มรายการเรสเซิลเมเนีย
ซีซาส์ซูเปอร์โดม

ซีซาส์ซูเปอร์โดม (ชื่อเดิมคือ ลุยเซียนาซูเปอร์โดม, เมอร์ซีเดส-เบนซ์ ซูเปอร์โดม และโดยทั่วไปเรียก เดอะซูเปอร์โดม) เป็นสนามกีฬาและศูนย์จัดแสดงนิทรรศการ ตั้งอยู่ใน ย่านศูนย์กลางธุรกิจ ในเมืองนิวออร์ลีนส์ รัฐลุยเซียนา สหรัฐอเมริกา
มาสด้า เซ็นเทีย

มาสด้า เซ็นเทีย  เป็นรถยนต์นั่งขนาดใหญ่ (Full-Size Car) ซึ่งผลิตโดยมาสด้า เริ่มผลิตและเปิดตัวเมื่อปี พ.ศ. 2534 ใช้ระบบขับเคลื่อนล้อหลังและใช้โครงสร้างตัวถัง H-Platform ของมาสด้า (เป็นโครงสร้างที่ใช้ในรถยนต์ขนาดใหญ่ขับเคลื่อนล้อหลังของมาสด้า) แบบ HD และ HE ซึ่งใช้ร่วมกันกับรถตระกูล 929 ซึ่งเซ็นเทียเป็นหนึ่งในรถตระกูล 929 รวมถึงใช้ร่วมกับรุ่นแองฟินิ MS-9 ด้วย และยังมีการส่งออกไปยังประเทศเกาหลีใต้โดยใช้แบรนด์เกีย ในชื่อ เกีย เอ็นเตอร์ไพรส์  อีกด้วย
รุ่นที่ 1 (HD; พ.ศ. 2534-2539).
929.
มาสด้า เซ็นเทีย รุ่นที่ 1 เปิดตัวเมื่อปี พ.ศ. 2534 โดยเปิดตัวออกมาเพื่อหวังจะเป็นรถธงของมาสด้า ซึ่งออกมาแทนมาสด้า ลูเช่  เครื่องยนต์ของเซ็นเทียจะเป็นเครื่องยนต์ V6 และมีเฉพาะตัวถังซีดานเท่านั้น ซึ่งเครื่องยนต์จะมีเครื่องยนต์ 2.5 และ 3.0 ลิตรให้เลือก 
และในรุ่นนี้ ได้มีการออกรุ่นใหม่ที่แตกแขนงมาจากเซ็นเทีย คือมาสด้า มิลเลเนีย  ซึ่งออกมาในช่วงเวลาที่ค่ายรถญี่ปุ่นเปิดตัวแบรนด์รถยนต์หรู เช่น โตโยต้าเปิดตัวเล็กซัส ,ฮอนด้าเปิดตัวแอคิวรา ,นิสสันเปิดตัวอินฟินิที และมาสด้า ก็ได้เปิดตัวแบรนด์อมาติเช่นกัน โดยมิลเลเนีย เป็นรถยนต์ที่มีคุณสมบัติคล้ายกับเซ็นเทีย แต่แตกต่างกันตรงที่ใช้ระบบขับเคลื่อนล้อหน้า และนอกจากนี้ รุ่นนี้ มีมาขายในประเทศไทยในช่วงที่รัฐบาลมีนโยบายภาษีรถนำเข้า ซึ่งในช่วงนั้นมีรถนำเข้าหลายรุ่นที่เข้ามาขายในไทย แต่ในไทยใช้ชื่อว่า 929 (Mazda 929) ไม่ใช่เซ็นเทีย (Sentia)
รุ่นที่ 2 (HE; พ.ศ. 2539-2542).
มาสด้า เซ็นเทีย รุ่นที่ 2 ถือได้ว่าเป็นเซ็นเทียรุ่นสุดท้าย ก่อนที่จะถูกแทนที่โดยมาสด้า มิลเลเนีย  อย่างสมบูรณ์
เซ็นเทียเปิดตัวในประเทศออสเตรเลียในเดือนเมษายน พ.ศ. 2539 โดยมีเครื่องยนต์ V6 ขนาด 3.0 ลิตร และเกียร์อัตโนมัติ 4 สปีด แต่เนื่องจากช่วงที่เซ็นเทียเปิดตัวมาได้ปีเดียว มีปัญหาวิกฤติเศรษฐกิจเกิดขึ้นในเอเชีย ทำให้ยอดขายไม่เป็นที่น่าพอใจเท่าไรนัก โดยเฉพาะในปีสุดท้ายของการผลิต ราคาของเซ็นเทียสูงถึง 83,000 ดอลลาร์สหรัฐเลยทีเดียว และกระจังหน้าของรถดูแก่ ไม่ทันสมัย จึงทำให้ไม่ประสบความสำเร็จเท่ากับรุ่นที่ 1 จึงต้องเลิกผลิตไป
มูลนิธิเอดส์ฮ่องกง

มูลนิธิเอดส์ฮ่องกง (จีนตัวเต็ม: 香港愛滋病基金會) เป็นองค์กรการกุศลที่ไม่ใช่ภาครัฐที่ก่อตั้งขึ้นโดยกลุ่มอาสาสมัครใน ค.ศ. 1991 โดยมีประธานคนปัจจุบันคือ ดร.เหลียง จื้อหง (梁智鴻) เมื่อได้มีการก่อตั้งมูลนิธิขึ้น ความเข้าใจของสาธารณชนที่มีต่อโรคเอดส์มีอยู่อย่างจำกัด และมีความเข้าใจผิดเกี่ยวกับโรคเอดส์ (เช่น เข้าใจว่าโรคเอดส์เป็นโรคติดต่อที่แพร่กระจายโดยการสัมผัส) ซึ่งเป็นความเข้าใจโดยทั่วไป และได้นำสู่การช่วยเหลือในวงกว้างสำหรับผู้ป่วยที่ติดเชื้อเอดส์ เมื่อเร็ว ๆ นี้ ทางมูลนิธิมีพนักงานเต็มเวลา 13 ราย แต่ต้องอาศัยอาสาสมัครกว่า 300 ราย เพื่อรองรับการให้บริการ เช่น การรับสายด่วน, การตรวจเลือดและการให้คำปรึกษา และโครงการสนับสนุนที่พักอาศัยสำหรับผู้ป่วยโรคเอดส์
ฌูแซ รามุช-ออร์ตา

ฌูแซ มานูแอล รามุช-ออร์ตา (เกิดวันที่ 26 ธันวาคม ค.ศ. 1949) เป็นนัการเมืองชาวติมอร์-เลสเตที่ดำรงตำแหน่งประธานาธิบดีติมอร์-เลสเตตั้งแต่เดือนพฤษภาคม ค.ศ. 2022 เขาเคยดำรงตำแหน่งนี้ในวันที่ 20 พฤษภาคม ค.ศ. 2007 ถึงวันที่ 20 พฤษภาคม ค.ศ. 2012 ก่อนหน้านั้นเขาเคยดำรงตำแหน่งรัฐมนตรีว่าการกระทรวงต่างประเทศใน ค.ศ. 2002 ถึง 2006 และนายกรัฐมนตรีติมอร์-เลสเตใน ค.ศ. 2006 ถึง 2007 เขาเป็นผู้ได้รับรางวัลโนเบลสาขาสันติภาพใน ค.ศ. 1996 ร่วมกับการ์ลุช ฟีลีปึ ชีเมนึช เบลูจาก "การแก้ปัญหาความขัดแย้งในติมอร์ตะวันออกอย่างยุติธรรมและสันติ"
เนื่องจากรามุช-ออร์ตาเป็นผู้ก่อตั้งและอดีตสมาชิกเฟรตีลิน เขาเคยดำรงตำแหน่งโฆษกพลัดถิ่นแก่หน่วยต่อต้านติมอร์ตะวันออกในช่วงที่อินโดนีเซียยึดครอง (1975–1999) ในขณะที่รามุช-ออร์ตายังคงทำงานให้แก่เฟรตีลิน เขาลาออกจากพรรคใน ค.ศ. 1988 กลายเป็นนักการเมืองอิสระ
หลังติมอร์-เลสเตได้รับเอกราชใน ค.ศ. 2002 รามุช-ออร์ตาได้รับแต่งตั้งเป็นรัฐมนตรีว่าการกระทรวงต่างประเทศตนแรกของประเทศจนกระทั่งลาออกในวันที่ 25 มิถุนายน ค.ศ. 2006 ท่ามกลางวิกฤตทางการเมือง จากนั้นหลังนายกรัฐมนตรี มารี อัลกาตีรี ลาออกในวันที่ 26 มิถุนายน ค.ศ. 2006 ประธานาธิบดี ชานานา กุฌเมา จึงแต่งตั้งรามุช-ออร์ตาเป็นนายกรัฐมนตรีรักษาการ สองสัปดาห์ต่อมาในวันที่ 10 กรกฎาคม ค.ศ. 2006 เขาสาบานเข้าดำรงตำแหน่งนายกรัฐมนตรีคนที่ 2 ของประเทศ เขาได้รับเลือกเป็นประธานาธิบดีใน ค.ศ. 2007 จนถึง 2012
เขาได้รับเลือกเป็นประธานาธิบดีอีกครั้งใน ค.ศ. 2022 
ชีวิตช่วงต้น.
รามุช-ออร์ตาเกิดที่เมืองดิลีเมื่อ 26 ธันวาคม ค.ศ. 1949 โดยเป็นลูกผสมระหว่างชาวโปรตุเกสกับชาวติมอร์ เขาได้เข้าร่วมกับสมาคมสังคมประชาธิปไตยชาวติมอร์ ซึ่งต่อมาได้กลายเป็นเฟรตีลิน เมื่อการลงประชามติเสร็จสิ้นลง เขากลับสู่ดิลีในเดือนธันวาคม ค.ศ. 1999 และได้เป็นรัฐมนตรีว่าการกระทรวงต่างประเทศหลังจากติมอร์-เลสเตได้รับเอกราชใน ค.ศ. 2002
เจก บักก์

เจค็อบ เอ็ดวิน เคนเนดี (28 กุมภาพันธ์ พ.ศ. 2537) หรือชื่อในวงการ เจก บักก์  เป็นนักร้อง นักแต่งเพลง และนักดนตรีชาวอังกฤษ งานเพลงของเขาได้รับอิทธิพลมาจาก โดโนแวน, จอห์นนี แคช, จิมิ เฮนดริกซ์, อาร์กติกมังกีส์, เดอะ บีเทิลส์ และ โอเอซิส 
นักวิจารณ์เพลงได้ยกย่องงานเพลงของบักก์ในด้านเนื้อร้องและแนวเพลงที่มีเอกลักษณ์โดดเด่น จนถูกสื่อมวลชนตั้งฉายาว่า "เป็นบ็อบ ดิลลันคนต่อไป" ซิงเกิลที่สร้างชื่อเสียงให้บักก์ ได้แก่ "Lightning Bolt", "Two Fingers" และ "Taste It"
กิตติมา ณ ถลาง

กิตติมา ณ ถลาง ชื่อเล่น "โรส" ผู้ประกาศข่าวสถานีโทรทัศน์โมเดิร์นไนน์ หรือ ช่อง 9 MCOTHD
การศึกษา.
ศษ.บ (ภาษาอังกฤษ) เกียรตินิยมอันดับ 2 คณะศึกษาศาสตร์ มหาวิทยาลัยศิลปากร
แคนเซอร์แคมปัส

แคนเซอร์แคมปัส  เป็นวิทยาเขตที่ทำการวิจัยและปรับปรุงด้านวิทยามะเร็งซึ่งตั้งอยู่ในวิลล์จูฟใกล้กับกรุงปารีส และได้เปิดตัวขึ้นในเดือนเมษายน ค.ศ. 2006 โดยได้อุทิศให้เพื่อการช่วยเหลือด้านการต่อสู้กับโรคมะเร็ง
โครงการนี้ได้รับการสนับสนุนจากผู้เชี่ยวชาญอย่าง"สถาบันกูสตาฟ รูสซี" และสถาบันด้านสุขภาพอื่น ๆ รวมถึงการวิจัยจากแคว้น "อีล-เดอ-ฟร็องส์" 
เป้าหมายของโครงการนี้คือการรวมตัวของวิทยาเขตที่การวิจัย (ทั้งในส่วนของคลีนิคและนักวิชาการ, ภาครัฐและเอกชน), บริษัท, การฝึกอบรมระดับสูง, กลุ่มพันธมิตรจัดตั้ง "ไบโอคลัสเตอร์" ซึ่งเป็นส่วนหนึ่งของกลุ่มเมดีเซน
แคนเซอร์แคมปัสเป็นหนึ่งในโครงการหลักของกรุงปารีสที่ได้กำหนดโดยรัฐบาลฝรั่งเศส ที่ได้เสนอแผนระบบการขนส่งสาธารณะแบบใหม่เพื่อสร้างสถานีรถไฟใต้ดินขึ้นในวิทยาเขตแห่งนี้
โพรมีเทียส

โพรมีเทียส หรือ โพรมีทีอูส (แปลว่า มองการณ์ไกล) เป็นเทพไททันองค์หนึ่งที่มีความเฉลียวฉลาด เป็นผู้ขโมยไฟจากเฮสเทีย เทพีแห่งเตาไฟ ลงไปให้มนุษย์ จึงทำให้มนุษย์รู้จักใช้ไฟในการหุงหาอาหารและใช้เพื่อแสงสว่างจนสามารถสร้างอารยธรรมต่างๆ ได้ จึงทำให้ซูสโกรธและลงโทษโพรมีเทียสด้วยการขังไว้ในถ้ำบนคอคาซัส และมีนกอินทรียักษ์มาจิกกินตับของโพรมีเทียสทุกวันโดยที่ไม่ตาย และทุกคืนตับของโพรมีเทียสจะงอกใหม่เพื่อให้นกอินทรียักษ์จิกกินในวันรุ่งขึ้น
แต่สำหรับมนุษย์แล้ว โพรมีเทียสถือว่าเป็นเทพที่กล้าหาญและเป็นเพื่อนที่ดีต่อมนุษย์ จึงได้รับการยกย่องและนับถือ
ยูวีแคน

ยูวีแคน  เป็นมูลนิธิที่ก่อตั้งขึ้นโดยนักกีฬาคริกเกตชื่อยุวราช สิงห์ เพื่อต่อสู้กับโรคมะเร็งและเผยแพร่ความรู้เกี่ยวกับโรคร้ายนี้ ยุวราชได้รับการวินิจฉัยว่าป่วยเป็นโรคมะเร็งและสามารถสยบโรคดังกล่าวภายหลังจากการรักษาที่ยาวนานในสหรัฐอเมริกา ในเดือนกันยายน ค.ศ. 2012 ได้มีแอพยูวีแคนขึ้นเป็นครั้งแรกสำหรับวินโดวส์โฟนที่ได้เปิดตัวโดยไมโครซอฟท์ เมื่อผู้ใช้ทำการซื้อแอพดังกล่าว ยุวราชก็จะแบ่งเงินส่วนหนึ่งด้วยจำนวน 565 รูปีอินเดีย (10.28 ดอลลาร์สหรัฐ) เป็นเงินบริจาคให้แก่มูลนิธิ เดือนกันยายน ค.ศ. 2012 ในรายการโทรทัศน์ "ซินดาจีอภิบาคีไฮ" ได้รับแรงบันดาลใจจากยุวราชในการต่อสู้กับโรคมะเร็ง โดยได้ประกาศว่าจะให้ความร่วมมือต่อโครงการคัลเลอร์สกับยูวีแคน
ไครซีน

ไครซีน (Chrysene) เป็น โพลีไซคลิกอะโรมาติกไฮโดรคาร์บอน (PAH) ที่มีสูตรโครงสร้างเป็น#เปลี่ยนทาง 
เป็นองค์ประกอบทางธรรมชาติของถ่านหิน พบในครีโอซอตซึ่งเป็นสารเคมีที่ใช้รักษาเนื้อไม้ พบในปริมาณเล็กน้อยในการเผาไหม้ถ่านหิน น้ำมันดิบและชิ้นส่วนพืช
คำว่า ไครซีน "chrysene" มาจากภาษากรีก"Χρύσoς" ("chrysos") หมายถึงทอง เพราะผลึกมีสีเหลืองคล้ายทอง แต่ถ้ามีความบริสุทธิ์สูงมากจะกลายเป็นไม่มีสี สีเหลืองที่เกิดขึ้นนั้นเกิดจากไอโซเมอร์ เตตระซีน ที่ปนอยู่ปริมาณเล็กน้อยและแยกออกได้ยาก 
การใช้ประโยชน์.
ไครซีนใช้ในการผลิตสีย้อมบางชนิดในโรงงาน
ความปลอดภัย.
ไครซีนจัดเป็นสารก่อมะเร็งในมนุษย์ และสารมารถก่อมะเร็งในสัตว์ทดลองในห้องปฏิบัติการได้
ซีเซียมซัลเฟต

<templatestyles src="Chembox/styles.css"/>
ซีเซียมซัลเฟต (Caesium sulfate) เป็นเกลือซีเซียมของกรดซัลฟูริก ใช้ในการเตรียมสารละลายที่มีความหนาแน่นไม่เท่ากันซึ่งจะใช้ในเทคนิคการปั่นเหวี่ยงแบบไอโซปิกนิก
ปกรณ์ พี.เค.แสนชัยมวยไทยยิม

ปกรณ์ พี.เค.แสนชัยมวยไทยยิม หรือที่รู้จักในชื่อชกเดิมคือ ปกรณ์ ศักดิ์โยธิน ชื่อเล่น ปาล์ม เป็นนักมวยไทยชาวไทย ระดับนักมวยเอกจากศึกวันทรงชัย โดยใน พ.ศ. 2554 เขาได้รับการจัดเป็น 1 ใน 10 นักไทยมวยยอดเยี่ยมแห่งปี ตลอดจนเป็นผู้ได้รับรางวัลนักมวยไทยอาชีพดีเด่นแห่งชาติ ประจำปี 2556 จากการกีฬาแห่งประเทศไทย
ประวัติ.
มวยไทยอาชีพ.
วันที่ 15 มีนาคม พ.ศ. 2554 ปกรณ์เข้าแข่งขันศึกเพชรสุภาพรรณ ที่เวทีมวยลุมพินี โดยได้พบกับนักชกอย่างก้องศักดิ์ ศิษย์บุญมี ส่วนในวันที่ 22 ธันวาคม ปกรณ์เข้าแข่งขันที่เวทีมวยราชดำเนิน โดยได้พบกับวันเฉลิม อู๊ดดอนเมือง และปกรณ์เป็นฝ่ายแพ้คะแนน
วันที่ 10 พฤศจิกายน พ.ศ. 2555 ปกรณ์เข้าแข่งขันคู่เอกนำรายการซูเปอร์โชว์ดาวน์ ซึ่งจัดขึ้น ณ สกอตแลนด์ โดยได้พบกับแสนชัย พี.เค.แสนชัยมวยไทยยิม ซึ่งเป็นการโคจรมาพบกันของสองนักมวยที่มีชื่อเสียง และในวันที่ 24 ธันวาคม ปกรณ์เข้าแข่งขันศึกวันสถาปนา 67 ปี เวทีราชดำเนิน โดยเป็นฝ่ายชนะคะแนนก้องเพชร ลูกบุญมี
วันที่ 26 กุมภาพันธ์ พ.ศ. 2556 โปรโมเตอร์ทรงชัย รัตนสุบรรณ ได้จัดการแข่งขันศึกวันทรงชัย ณ เวทีมวยราชดำเนิน โดยจัดให้ปกรณ์ได้พบกับเพชรเอก เกียรติยงยุทธ ซึ่งในปี พ.ศ. 2556 ปกรณ์ได้เป็นฝ่ายชนะการแข่งขันมาโดยตลอด ซึ่งแพ้เพียงเป็นเอก ศิษย์หนุ่มน้อย และดีเซลเล็ก อู๊ดดอนเมือง เท่านั้น โดยในเวลาต่อมา ปกรณ์ได้เข้าแข่งขันศึกวันสถาปนาอำลาลุมพินีปีที่ 57 จากการระดมนักมวยไทยที่มีชื่อเสียงแห่งยุคมาเพื่อพิสูจน์ฝีมือ
ด้านผลงานอื่น ปกรณ์ยังเคยเป็นคู่ฝึกซ้อมให้แก่ไข่มุกขาว ป.ไทยรุ่งเรืองค้าไม้ มาแล้วครั้งหนึ่ง
มวยสากลสมัครเล่น.
วันที่ 9 กันยายน พ.ศ. 2553 ปกรณ์ มุสิผล หรือ ปกรณ์ ศักดิ์โยธิน เข้าแข่งขันมวยสากลสมัครเล่นชิงชนะเลิศแห่งประเทศไทย ครั้งที่ 30 ที่เดอะมอลล์ งามวงศ์วาน ในฐานะตัวแทนสังกัดสโมสรลูกประดู่ โดยเป็นฝ่ายชนะคะแนนสรวุฒิ กัลยาเนียม ด้วยคะแนน 5-1 จากนั้น ในวันที่ 11 กันยายน ปกรณ์เป็นฝ่ายชนะอาร์เอสซี สุวัฒน์ โพธิ์ศรีสุข ในรอบ 16 คนสุดท้าย และในวันที่ 12 กันยายน ปกรณ์ได้เป็นฝ่ายแพ้คะแนนต่อสันติ เจ๊ะอาหลี หรือ ฤทธิ์เดช ใหม่เมืองคอน ที่ 10-2 คะแนนในรอบ 8 คน
ชีวิตส่วนตัว.
ด้านชีวิตส่วนตัว ปกรณ์คบกับแฟนสาวชื่อโม โดยเขาได้แบ่งเวลาช่วยแฟนสาวขายเสื้อผ้าที่ตลาดนัด และปกรณ์เป็นผู้ที่ชื่นชอบเพลงของเสก โลโซ ตลอดจนเป็นผู้ที่ชอบสะสมเหรียญพระเครื่องต่าง ๆ
อิเกดะ (จังหวัดโอซากะ)

อิเกดะ  เป็นนครทางตอนเหนือของจังหวัดโอซากะ ประเทศญี่ปุ่น ยกฐานะเป็นเทศบาลนครเมื่อวันที่ 29 เมษายน ค.ศ. 1939 มีจำนวนประชากร ณ วันที่ 1 เมษายน ค.ศ. 2023 ประมาณ 104,403 คน
น้ำตกเมอร์ชิสัน

น้ำตกเมอร์ชิสัน  เป็นน้ำตกขนาดใหญ่แห่งหนึ่งในทวีปแอฟริกา เป็นน้ำตกที่ได้รับน้ำจากแม่น้ำไนล์ ตั้งอยู่ในเขตอุทยานแห่งชาติน้ำตกเมอร์ชิสัน ประเทศยูกันดา อยู่ระหว่างตอนเหนือของทะเลสาบวิกตอเรียและทะเลสาบไคโอกา และเหนือสุดของทะเลสาบอัลเบิร์ต และอยู่ทางตะวันตกของแอฟริการิฟต์ตะวันตก
ด้านล่างของน้ำตกเป็นที่ ๆ น้ำเชี่ยวและไหลวนรุนแรงมาก จนเกิดเป็นฟองขาวเต็มไปหมด จนได้ชื่อว่าเป็น "หม้อต้มน้ำของปีศาจ" เนื่องจากมีปริมาณน้ำไหลผ่านถึง 300 ตัน/วินาที
กิตติพงษ์ กิตยารักษ์

ศาสตราจารย์พิเศษ กิตติพงษ์ กิตยารักษ์ (เกิด 13 กันยายน พ.ศ. 2501) ประธานกรรมการตรวจสอบและกรรมการอิสระ บริษัท ปตท. จำกัด (มหาชน) ประธานกรรมการสถาบันเพื่อการยุติธรรมแห่งประเทศไทย (องค์การมหาชน) อดีตที่ปรึกษานายกรัฐมนตรีฝ่ายข้าราชการประจำ (นักบริหารระดับสูง) สำนักเลขาธิการนายกรัฐมนตรี สำนักนายกรัฐมนตรี กรรมการผู้ทรงคุณวุฒิในคณะกรรมการพัฒนาการบริหารงานยุติธรรมแห่งชาติ กรรมการผู้ทรงคุณวุฒิในคณะกรรมการป้องกันและปราบปรามยาเสพติด (ป.ป.ส.)กรรมการสภามหาวิทยาลัยมหิดล อดีตที่ปรึกษานายกรัฐมนตรี ฝ่ายข้าราชการประจำ อดีตปลัดกระทรวงยุติธรรม อดีตกรรมการผู้ทรงคุณวุฒิในคณะกรรมการคดีพิเศษ กรมสอบสวนคดีพิเศษ อดีตอธิบดีกรมคุมประพฤติ กรรมการพัฒนาการบริหารงานยุติธรรมแห่งชาติ กรรมการอิสระตรวจสอบและค้นหาความจริงเพื่อการปรองดองแห่งชาติ ในปี พ.ศ. 2552 เขาเป็นผู้ปฏิบัติงานในกองอำนวยการแก้ไขสถานการณ์ฉุกเฉิน (กอฉ.)ตามคำสั่งสำนักนายกรัฐมนตรีที่ 98/2552 ในเหตุการณ์ ความไม่สงบทางการเมืองในประเทศไทย เมษายน พ.ศ. 2552
ในปี พ.ศ. 2553 เขาเป็นกรรมการศูนย์อำนวยการแก้ไขสถานการณ์ฉุกเฉิน ระหว่างวันที่ 21 มกราคม 2557 ถึง 18 มีนาคม 2557 เขาเป็นกรรมการในศูนย์รักษาความสงบ ตามคำสั่งคำสั่งที่ พิเศษ 1/2557 เรื่องจัดตั้งศูนย์รักษาความสงบ โดย ยิ่งลักษณ์ ชินวัตร
ประวัติ.
ดร.กิตติพงษ์ กิตยารักษ์ เกิดเมื่อวันที่ 13 กันยายน พ.ศ. 2501 เป็นบุตร นาย สุจินต์ กิตยารักษ์ อดีตผู้ตรวจราชการ กระทรวงมหาดไทย อดีตผู้ว่าราชการจังหวัดฉะเชิงเทราและจังหวัดมหาสารคาม กับ นาง เพ็ญศรี นุตสติ สำเร็จการศึกษาระดับมัธยมศึกษาตอนปลายจากโรงเรียนเตรียมอุดมศึกษา ระดับปริญญาตรี นิติศาสตรบัณฑิต (เกียรตินิยม) จุฬาลงกรณ์มหาวิทยาลัย ปริญญาโทด้านกฎหมายการค้าและเศรษฐกิจระหว่างประเทศ มหาวิทยาลัยคอร์แนล สหรัฐอเมริกา (ทุน ก.พ.) เนติบัณฑิต สำนักอบรมศึกษากฎหมายแห่งเนติบัณฑิตยสภา ปริญญาโทใบที่สองด้านกฎหมาย มหาวิทยาลัยฮาร์วาร์ด สหรัฐอเมริกา (ทุนฟูลไบรท์) และปริญญาเอกด้านกฎหมาย มหาวิทยาลัยสแตนฟอร์ด สหรัฐอเมริกา (ทุนฟูลไบรท์)
การทำงาน.
กิตติพงษ์ กิตยารักษ์ รับราชการในสังกัดสำนักงานอัยการสูงสุด ต่อมาในปี พ.ศ. 2544 ได้โอนย้ายมารับราชการในสังกัดกรมบังคับคดี กระทรวงยุติธรรม เคยได้รับแต่งตั้งให้ดำรงตำแหน่งอธิบดีกรมคุมประพฤติ รองปลัดกระทรวง และปลัดกระทรวงยุติธรรม
กระทั่งในเดือนพฤษภาคม พ.ศ. 2557 ภายหลังการยึดอำนาจโดย คสช. นายกิตติพงษ์ เป็นผู้หนึ่งที่ถูกกล่าวถึงทางสื่อมวลชนว่าจะเป็นผู้ได้รับแต่งตั้งเป็นนายกรัฐมนตรีคนกลาง แต่เจ้าตัวปฏิเสธว่าไม่มีการทาบทามแต่อย่างใด ต่อมาเขาได้รับแต่งตั้งเป็นที่ปรึกษานายกรัฐมนตรี ฝ่ายข้าราชการประจำ เนื่องจากดำรงตำแหน่งปลัดกระทรวงยุติธรรม ครบวาระ 4 ปี และต่ออายุมาแล้ว 2 ครั้ง ตามระเบียบของทางราชการ และต่อมาได้ออกจากราชการ เมื่อวันที่ 25 กุมภาพันธ์ 2558 เพื่อไปปฏิบัติหน้าที่ผู้อำนวยการสถาบันเพื่อการยุติธรรมแห่งประเทศไทย มีกำหนดเวลา 2 ปี
นอกจากนั้นแล้ว ศ.(พิเศษ) ดร.กิตติพงษ์ กิตยารักษ์ เป็นอาจารย์พิเศษคณะนิติศาสตร์ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยรามคำแหง และเป็นผู้บรรยาย วิชาสิทธิมนุษยชนในกระบวนการยุติธรรม ณ สำนักอบรมศึกษากฎหมายแห่งเนติบัณฑิตยสภา 
เขาลาออกจากตำแหน่ง ที่ปรึกษานายกรัฐมนตรีฝ่ายข้าราชการประจำ (นักบริหารระดับสูง) สำนักเลขาธิการนายกรัฐมนตรี สำนักนายกรัฐมนตรีในวันที่ 25 กุมภาพันธ์ พ.ศ. 2560
สถาบันเกอร์ดอน

สถาบันเกอร์ดอน  เป็นสถานวิจัยซึ่งอยู่ ณ มหาวิทยาลัยเคมบริดจ์ ที่มีเชี่ยวชาญในด้านการพัฒนาการทางชีววิทยาและชีววิทยามะเร็ง
สถาบันแห่งนี้ก่อตั้งใน ค.ศ. 1989 เพื่อให้เพียบพร้อมไปด้วยสภาพแวดล้อมที่เป็นการทำงานร่วมกันสำหรับนักวิทยาศาสตร์ที่ทำงานต่างกัน แต่เสริมเป็นพิเศษในด้านของการพัฒนาการทางชีววิทยาและชีววิทยามะเร็ง สถาบันแห่งนี้ได้รับเงินทุนหลักจากกองทุนเวลคัมและสถาบันวิจัยมะเร็งแห่งสหราชอาณาจักร ใน ค.ศ. 2004 สถาบันแห่งนี้ก็ได้รับการเปลี่ยนชื่อเพื่อเป็นเกียรติแด่จอห์น เกอร์ดอน ซึ่งเป็นผู้ร่วมรับรางวัลโนเบลสาขาการแพทย์ใน ค.ศ. 2012 โดยมีผู้อำนวยการคนปัจจุบันคือแดเนียล เซนต์ จอห์นสัน และโทนี เคาซาไรด์ เป็นรองผู้อำนวยการ
กองทัพเอกราชกะชีน

กองทัพเอกราชกะชีน  เป็นหน่วยงานด้านการทหารขององค์การเอกราชกะชีนซึ่งเป็นกลุ่มทางการเมืองของกลุ่มชาติพันธุ์กะชีนในพม่าตอนเหนือ ชาวกะชีนได้สร้างพันธมิตรทางการเมืองกับชาวเผ่าอีก 6 เผ่าที่มีบ้านเกิดในมณฑลยูนนาน ประเทศจีน ภาคตะวันตกเฉียงเหนือของอินเดียและรัฐกะชีนในพม่า ส่วนใหญ่มีฐานที่มั่นใกล้ชายแดนจีน
กองทัพเอกราชกะชีนก่อตั้งเมื่อ พ.ศ. 2504 เพื่อเป็นการตอบโต้ต่อกองทัพพม่าและการก่อรัฐประหารของนายพลเนวี่น ที่พยายามลดบทบาทของชนกลุ่มน้อย ตั้งแต่ พ.ศ. 2504–2537 กองทัพเอกราชกะชีนได้สู้รบต่อต้านทหารพม่า โดยเริ่มจากการต่อสู้เพื่อความเป็นเอกราช มาเป็นการต่อสู้เพื่อสิทธิในการปกครองตนเอง การลงนามในสนธิสัญญาสงบศึกกับกองทัพพม่าใน พ.ศ. 2537 ทำให้ความรุนแรงลดลง กองทัพเอกราชกะชีนไม่ได้ถูกปลดอาวุธและคงมีกิจกรรมทางทหารต่อไป แม้ว่าจะมีการสงบศึกกับทหารพม่าแต่ชาวกะชีนยังหวังจะทำสงครามต่อไปในอนาคต ในการเลือกตั้ง พ.ศ. 2553 ฝ่ายรัฐบาลทหารพม่าต้องการให้กลุ่มติดอาวุธทุกกลุ่มปลดอาวุธก่อนการเลือกตั้ง แต่กองทัพเอกราชกะชีนได้ประกาศอย่างเด็ดขาดที่จะไม่ยอมปลดอาวุธ
การเกิดความขัดแย้ง พ.ศ. 2554–2555.
ใน พ.ศ. 2554 นายพลสุมลุต กัน มอว์ ได้ยืนยันการสู้รบครั้งใหม่เพื่อเอกราชของกะชีน เหตุผลหนึ่งที่ทำให้การสงบศึกสิ้นสุดคือการสร้างเขื่อน Myitsone Dam ที่ส่งผลกระทบต่อหมู่บ้านของชาวกะชีนจำนวนมาก
ความขัดแย้งในรัฐกะชีน พ.ศ. 2554–2555 ทำให้มีผู้คนต้องอพยพ 35,000–75,000 คนและถูกฆ่าหลายร้อยคน
หมายเหตุ.
<templatestyles src="Reflist/styles.css" />
สมาคมชาวมาเลเซียแห่งซาราวัก

สมาคมชาวมาเลเซียแห่งซาราวัก  เป็นพรรคการเมืองในมาเลเซียที่มีฐานที่มั่นในรัฐซาราวัก ก่อตั้งเมื่อ พ.ศ. 2530 ผู้นำพรรคคือตนกู อับดุล ระห์มาน ยากุบ ในการเลือกตั้งระดับรัฐ พ.ศ. 2530 สมาคมชาวมาเลเซียแห่งซาราวักได้ 5 ที่นั่ง ต่อมาในการเลือกตั้ง พ.ศ. 2534 พรรคนี้ก็พ่ายแพ้ในการเลือกตั้งให้กับแนวร่วมแห่งชาติอีก สุดท้ายจึงสลายตัวไป
ภาษากะหน่อ

ภาษากะหน่อ (กะหน่อ:) มีผู้พูดในพม่าทั้งหมด 5,000 คน (พ.ศ. 2527) ในปริเวณรัฐฉาน ใกล้เคียงกับภาษาเรียง-ลัง จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง (Sidwell 2010) จากการประมาณการของชุมชน (2023) พบว่ามีผู้พูดภาษากะหน่อประมาณ 3,000 คนใน 6 หมู่บ้านใกล้เมืองอองป้าน อำเภอกะลอ รัฐฉาน "แผนที่ชุดภาษาใกล้สูญของโลก" ของยูเนสโกใน ค.ศ. 2010 จัดให้ภาษานี้อยู่ในสถานะ "ใกล้สูญขั้นวิกฤต"
ภาษาเงาน์

ภาษาเงาน์ (Ngawn language) หรือ ภาษางอน มีผู้พูดในบริเวณเขตพะล่าน รัฐชีน และเขตกะเล่ ภาคซะไกง์ ประเทศพม่า มีหมู่บ้านใช้ภาษางอนจำนวน 27 หมู่บ้านในพะล่าน รัฐชิน
ชาวงอนบางส่วนยังอาศัยอยู่ในเขตตู้นซาน รัฐชิน และเมืองกะเล่ กับ หุบเขากะบอ ภาคซะไกง์
ภาษาฮ่าค่า

ภาษาฮ่าค่า มีผู้พูดทั้งหมด 131,260 คน พบในพม่า 100,000 คน (พ.ศ. 2534) ในหุบเขาชีน พบในบังกลาเทศ 1,260 คน พบในอินเดีย 30,000 คน (พ.ศ. 2540) ในรัฐมิโซรัมและรัฐอัสสัม จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละตินในอินเดียมีการสอนในโรงเรียนประถมศึกษา ผู้พูดภาษานี้ในอินเดียเรียกตนเองว่าไล
สึเนกาซุ ทาเกดะ

สึเนกาซุ ทาเกดะ (; โรมาจิ: "Takeda Tsunekazu"; 1 พฤศจิกายน ค.ศ. 1947) เป็นนักกีฬาชาวญี่ปุ่น ซึ่งเป็นที่รู้จักในฐานะนักขี่ม้าผู้เข้าแข่งขันโอลิมปิกฤดูร้อนสองสมัย รวมถึงเป็นประธานคณะกรรมการโอลิมปิกแห่งประเทศญี่ปุ่นคนปัจจุบัน
ประวัติ.
สึเนกาซุ ทาเกดะเกิดเมื่อวันที่ 1 พฤศจิกายน ค.ศ. 1947 ที่กรุงโตเกียว เป็นโอรสในสึเนโยชิ ทาเกดะ และเป็นพระปนัดดาในจักรพรรดิเมจิ
เขาดำรงตำแหน่งเป็นประธานของคณะกรรมการโอลิมปิกแห่งประเทศญี่ปุ่น ณ วันที่ 24 ตุลาคม ค.ศ. 2001 และยังเป็นสมาชิกคณะกรรมการบริหารสภาโอลิมปิกแห่งเอเชีย
ตลอดจนได้รับเลือกให้เป็นสมาชิกของคณะกรรมการโอลิมปิกสากลในเดือนกรกฎาคม ค.ศ. 2012
ยรรยง พวงราช

ยรรยง พวงราช (เกิด 14 เมษายน พ.ศ. 2495) ที่ปรึกษารองนายกรัฐมนตรี (ภูมิธรรม เวชยชัย) ในรัฐบาลเศรษฐา ทวีสิน อดีตรัฐมนตรีช่วยว่าการกระทรวงพาณิชย์ ในรัฐบาลยิ่งลักษณ์ ชินวัตร และอดีตปลัดกระทรวงพาณิชย์ อดีตอธิบดีกรมการค้าภายใน
ประวัติ.
นายยรรยง พวงราช เกิดเมื่อวันที่ 14 เมษายน พ.ศ. 2495 ที่อำเภอยางชุมน้อย จังหวัดศรีสะเกษ จบการศึกษาชั้นมัธยมตอนต้นจากโรงเรียนศรีสะเกษวิทยาลัย จบชั้นมัธยมศึกษาตอนปลายจากวิทยาลัยเทคนิคศรีสะเกษ สำเร็จการศึกษาระดับปริญญาตรี นิติศาสตรบัณฑิต (เกียรตินิยมอันดับ 2) จากคณะนิติศาสตร์ จุฬาลงกรณ์มหาวิทยาลัย และสอบได้เป็นเนติบัณฑิตไทยในปีเดียวกัน (พ.ศ. 2517) ระดับปริญญาโท Master of Laws จากมหาวิทยาลัยนิวยอร์ก สหรัฐอเมริกา (2521) (ทุนรัฐบาลไทย) และผ่านการศึกษาอบรมหลักสูตร วปรอ. 4212 จากวิทยาลัยป้องกันราชอาณาจักร
ประวัติการทำงาน.
ยรรยง พวงราช เริ่มทำงานเป็นที่ปรึกษากฎหมายประจำสำนักงานไพร้ซ์สานนท์และสหาย เมื่อปี พ.ศ. 2517 ต่อมาได้เข้ารับราชการเป็นอาจารย์ตรี ประจำคณะนิติศาสตร์ จุฬาลงกรณ์มหาวิทยาลัย ในปี พ.ศ. 2518 จากนั้นเขาได้รับทุนรัฐบาลไทยให้ไปศึกษาที่ประเทศสหรัฐอเมริกา กระทั่งในปี พ.ศ. 2530 จึงได้โอนย้ายมารับหน้าที่ผู้เชี่ยวชาญด้านกฎหมายพาณิชย์ ประจำกระทรวงพาณิชย์ และได้รับแต่งตั้งเป็นรองอธิบดีกรมเศรษฐกิจการพาณิชย์ ในปี พ.ศ. 2534 และเป็นที่ปรึกษากฎหมายกระทรวงพาณิชย์ ระดับ 10 ในปี พ.ศ. 2539 เป็นผู้ตรวจราชการกระทรวงพาณิชย์ ในปี พ.ศ. 2541 เป็นรองปลัดกระทรวงพาณิชย์ ในปี พ.ศ. 2543 จากนั้นในปีถัดมาได้รับแต่งตั้งเป็นอธิบดีกรมทรัพย์สินทางปัญญา และกลับไปรับตำแหน่งรองปลัดกระทรวงพาณิชย์ ในปี พ.ศ. 2546 จนถึงปี พ.ศ. 2550 ได้รับแต่งตั้งเป็นอธิบดีกรมการค้าภายใน และเป็นปลัดกระทรวงพาณิชย์ ในปี พ.ศ. 2552
งานการเมือง.
นายยรรยง มีบทบาทโดนเด่นเป็นที่รู้จักในวงการการเมือง ในช่วงที่ดำรงตำแหน่งปลัดกระทรวงพาณิชย์ ได้มีการแถลงข่าวตอบโต้กันกับนายชวนนท์ อินทรโกมาลย์สุต โฆษกพรรคประชาธิปัตย์ ต่อมาหลังเกษียณอายุราชการได้เข้ารับตำแหน่งรัฐมนตรีช่วยว่าการกระทรวงพาณิชย์ ในรัฐบาลนางสาวยิ่งลักษณ์ ชินวัตร
พระพรหมเวที (สุเทพ ผุสฺสธมฺโม)

พระพรหมเวที (สุเทพ ผุสฺสธมฺโม) เป็นพระสงฆ์ชาวไทย ดำรงสมณศักดิ์เป็นพระราชาคณะเจ้าคณะรองชั้นหิรัญบัฏ ดำรงตำแหน่งทางพระสังฆาธิการเป็นอดีตที่ปรึกษาเจ้าคณะภาค 15 และอดีตเจ้าอาวาสวัดพระปฐมเจดีย์ราชวรมหาวิหาร จังหวัดนครปฐม
ประวัติ.
พระพรหมเวที มีนามเดิมว่า สุเทพ นามสกุล บุษบก เกิดเมื่อวันที่ 30 กรกฎาคม พ.ศ. 2484 ณ บ้านเลขที่ 32 หมู่ที่ 5 ตำบลบ้านปราโมทย์ อำเภอบางคนที จังหวัดสมุทรสงคราม
อุปสมบทเมื่อวันที่ 24 มิถุนายน พ.ศ. 2504 ณ วัดปราโมทย์ อำเภอบางคนที จังหวัดสมุทรสงคราม โดย พระวิกรมมุนี (ผล อุปติสฺโส) เจ้าคณะจังหวัดสุพรรณบุรี วัดปราสาททอง เป็นพระอุปัชฌาย์ พระอาจารย์เล้ง ปทีโป วัดปราโมทย์ เป็นพระกรรมวาจาจารย์ พระครูสมุห์วรินทร์ วัดปราโมทย์ เป็นพระอนุสาวนาจารย์ ได้รับฉายาทางพระพุทธศาสนาว่า ผุสฺสธมฺโม [ผุด-สะ-ทำ-โม]
อุปสมบทแล้วจำพรรษาที่วัดปราสาททอง จังหวัดสุพรรณบุรี เพื่อรับการศึกษาพระธรรมวินัยจากพระอุปัชฌาย์ พรรษาแรกได้ศึกษาหลักสูตรธรรมวินัยแบบนวกภูมิ ศึกษาพระอภิธรรม และเรียนวิปัสสนากรรมฐาน จนสอบไล่ได้อภิธรรมชั้นมัชฌิมตรี เรียนจบอภิธรรม 9 ปริเฉท และสอบไล่ได้นักธรรมชั้นโท ในสำนักวัดปราสาททอง 
อยู่จำพรรษาที่วัดปราสาททอง เป็นเวลา 4 พรรษา ต่อมา พ.ศ. 2508 ย้ายมาศึกษาพระปริยัติธรรมแผนกบาลี ณ วัดพระปฐมเจดีย์ จังหวัดนครปฐม สอบได้เปรียญธรรม 9 ประโยค
ท่านเป็นที่เคารพรักของศิษยานุศิษย์และผู้ที่รู้จักคุ้นเคย ท่านเป็นพระนักปกครองที่เคร่งครัดในพระธรรมวินัย และเป็นนักวิชาการที่มีความรู้ความสามารถ
มรณภาพ.
พระพรหมเวที (สุเทพ ผุสฺสธมฺโม) มรณภาพ เมื่อวันพุธ ที่ 14 พฤษภาคม พ.ศ. 2568  เวลา 19.24 น. ณ โรงพยาบาลศิริราช ปิยมหาราชการุณย์ หลังรักษาตัวเนื่องจากอาพาธมานาน
รุจิกร มั่งมี

รุจิกร มั่งมี ชื่อเล่น ข้าวโอ๊ต เกิดเมื่อวันที่ 3 มิถุนายน พ.ศ. 2533 เป็นอดีตสมาชิกวงNice 2 Meet U
ประวัติ.
ข้าวโอ๊ต เริ่มเข้าวงการบันเทิงโดยการเป็นศิลปินวง Nice 2 Meet U ซึ่งทางค่ายเพลง ต้องการหาสมาชิกคนใหม่เข้ามาแทนแจ๊ค หลังจาก แจ๊ค ประกาศถอนตัว จนในที่สุดก็ได้ ข้าวโอ๊ต มาเป็นหนึ่งในสมาชิกวง และได้ออกอัลบั้ม Peek-A-Boo! อัลบั้มชุดที่ 3 ของวง
ต่อมาได้มีผลงานภาพยนตร์เรื่อง ค่าน้ำนม ในปี พ.ศ. 2555 และประกวดหนุ่มคลีโอ 2012 ติด 1 ใน 50 ของหนุ่มคลีโอ 2012 และในปี 2017 ได้เป็นหนึ่งในผู้เข้าแข่งขันรายการ มาสเตอร์เชฟไทยแลนด์ โดยเข้าถึงรอบ 16 คนสุดท้าย
ไอน์ทรัคท์เบราน์ชไวค์

ไอน์ทรัคท์เบราน์ชไวค์  หรือชื่อเต็ม "Braunschweiger Turn- und Sportverein Eintracht von 1895 e.V." (BTSV) เป็นสโมสรฟุตบอลและสโมสรกีฬาจากเมืองเบราน์ชไวค์ รัฐนีเดอร์ซัคเซิน ประเทศเยอรมนี
ประวัติ.
ก่อตั้งเมื่อปี ค.ศ. 1895 เป็นหนึ่งในสโมสรร่วมก่อตั้งของบุนเดิสลีกา ซึ่งก่อตั้งในปี ค.ศ. 1963 โดยไอน์ทรัคท์เบราน์ชไวค์ได้เป็นแชมป์สูงสุดของลีกในฤดูกาล 1966-67 ปัจจุบันทีมฟุตบอลลงเล่นในระดับบุนเดิสลีกา ลีก 2 ผลงานที่ดีที่สุดคือได้อันดับที่ 2 ของฤดูกาล 1981-82 และ 2013-14 สนามเหย้าของทีมคือ ไอน์ทรัคท์ชทาดิโยน (Eintracht-Stadion) ตั้งอยู่ทางตอนเหนือของเมืองเบราน์ชไวค์ ก่อสร้างตั้งแต่ปี ค.ศ. 1923 ปัจจุบันสนามมีความจุ 23,325 คน
 "ณ วันที่ 21 มกราคม ค.ศ. 2019"
ผู้เล่นชุดปัจจุบัน.
<templatestyles src="Template:Football squad player/styles.css" />
สโมสรฟุตบอลไคลด์

สโมสรฟุตบอลไคลด์  เป็นสโมสรฟุตบอลอาชีพสกอตแลนด์ ปัจจุบันเล่นในดิวิชัน 3 ของสกอตติชฟุตบอลลีก สโมสรเคยเป็นแชมป์สกอตติชคัพ 3 ครั้ง โดยครั้งล่าสุดคือในปี ค.ศ. 1958
ผู้ช่วยผู้ตัดสิน (ฟุตบอล)

ในกีฬาฟุตบอล ผู้ช่วยผู้ตัดสิน  เป็นหนึ่งในทีมผู้ตัดสินที่ช่วยผู้ตัดสินในการดูแลการแข่งขัน ผู้ช่วยผู้ตัดสินทั้งสองคน เดิมเป็นที่รู้จักในชื่อ ไลน์แมน (หรือไลน์วูเมน สำหรับผู้หญิง) ทำหน้าที่ดูแลกำกับเส้น ขณะที่ผู้ตัดสินที่ 4 ทำหน้าที่ต่าง ๆ ภายใต้การมอบหมายของผู้ตัดสิน
หน้าที่ทั่วไป.
การตัดสินทุกอย่างของผู้ช่วยผู้ตัดสิน เป็นเพียงคำแนะนำให้กับผู้ตัดสิน ในการแข่งขัน ผู้ช่วยคนหนึ่งดูแลเส้นข้างสนามข้างหนึ่ง ส่วนอีกคนดูแลอีกข้างของสนามในระบบเส้นทแยงมุม ผู้ช่วยผู้ตัดสินที่อาวุโสกว่าจะอยู่ในฝั่งที่มีทีมงานเทคนิคอยู่ เพื่อช่วยในการดูแลเรื่องการเปลี่ยนตัวด้วย ผู้ช่วยผู้ตัดสินจะแสดงสัญลักษณ์ให้กับผู้ตัดสิน โดยมากจะยกธง แต่ปัจจุบันมีการใช้อุปกรณ์สื่อสารไร้สาย นอกจากนี้อาจมีไมโครโฟนและหูฟัง 
เดิมทีเรียกว่าไลน์แมน แต่เปลี่ยนมาใช้ชื่อว่า ผู้ช่วยผู้ตัดสินในปี ค.ศ. 1996 เพื่อสะท้อนบทบาทสมัยใหม่ของทีมผู้ตัดสิน และเพื่อไม่ให้มีการแบ่งเพศ
จากกติกาข้อ 7 ของกติกาฟุตบอล ระบุหน้าที่ของผู้ตัดสินคือ
แดนนี อินวินซิบิเล

แดนนี่ อินวินซิบิเล เกิดเมื่อวันที่ 31 มีนาคม ค.ศ. 1979 ที่เมืองบริสเบน ประเทศออสเตรเลีย เป็นอดีตนักฟุตบอลชาวออสเตรเลีย เล่นในตำแหน่ง กองกลาง หรือบางครั้งเล่นในตำแหน่งปีกขวา และบางครั้งก็ยังเล่นตำแหน่งกองหน้าได้อีกด้วย
สมเด็จพระพุฒาจารย์ (สนิท ชวนปญฺโญ)

สมเด็จพระพุฒาจารย์ (สนิท ชวนปญฺโญ) เป็นสมเด็จพระราชาคณะฝ่ายมหานิกาย ปัจจุบันดำรงตำแหน่งเจ้าอาวาสวัดไตรมิตรวิทยารามวรวิหาร เจ้าคณะใหญ่หนตะวันออก กรรมการมหาเถรสมาคม ประธานคณะกรรมการศูนย์ควบคุมการไปต่างประเทศสำหรับพระภิกษุสามเณร (ศตภ.) หัวหน้าพระธรรมทูต สายที่ 5 ประธานสมัชชามหาคณิสสรคณะสงฆ์ไทยฝ่ายมหานิกาย
ประวัติ.
สมเด็จพระพุฒาจารย์ (สนิท ชวนปญฺโญ) มีนามเดิมว่า สนิท นามสกุล วงษา เกิดเมื่อวันที่ 17 พฤศจิกายน พ.ศ. 2485 ณ บ้านเลขที่ 28 หมู่ที่ 6 ตำบลดงน้อย อำเภอราชสาส์น จังหวัดฉะเชิงเทรา อุปสมบทเมื่อวันที่ 15 เมษายน พ.ศ. 2506 ณ วัดเกาะแก้วเวฬุวัน อำเภอราชสาส์น จังหวัดฉะเชิงเทรา โดยมีพระอดุลสารมุนี วัดท่าเกวียน อำเภอพนมสารคาม จังหวัดฉะเชิงเทรา เป็นพระอุปัชฌาย์
แก๊สมีเทน

<ns>0</ns>
 <revision>
 <timestamp>2012-09-29T05:51:12Z</timestamp>
 <contributor>
 <username>Octahedron80</username>
 </contributor>
 <comment>เปลี่ยนทางไปที่ มีเทน</comment>
 <origin>4323787</origin>
 <model>wikitext</model>
 <format>text/x-wiki</format>
รูเมน

รูเมน หรือ กระเพาะผ้าขี้ริ้ว เป็นกระเพาะอาหารลำดับแรกของสัตว์เคี้ยวเอื้อง ทางเดินอาหารของสัตว์เคี้ยวเอื้อง มีลักษณะต่างจากสัตว์กินพืชอื่นๆ คือ ส่วนกระเพาะอาหารแบ่งออกเป็น 4 ส่วน บางครั้งจึงเรียกสัตว์จำพวกนี้ว่า "สัตว์สี่กระเพาะ" โดยเรียงตามลำดับดังนี้ รูเมน (rumen) เรติคิวลัม  โอมาซัม  และ อะโบมาซัม (abomasum)
ลักษณะโครงสร้าง.
รูเมน เป็นส่วนที่มีขนาดใหญ่ที่สุด มีความจุประมาณ 80% ของความจุกระเพาะทั้งหมด เป็นที่พักและหมักอาหารพวกที่มีเส้นใยสูง เช่น หญ้า ฟางข้าว เป็นต้น ตัวกระเพาะแบ่งออกเป็นหลายตอน ผิวด้านนอกของกระเพาะรูเมน ถูกแบ่งออกโดยร่องลึกเป็นส่วนที่เห็นได้ชัดเจน คือ ส่วนบน และส่วนล่าง 
นอกจากนี้มีร่องที่แบ่งผนังด้านนอกออกเป็นส่วนหน้า ส่วนกลาง และส่วนหลัง ส่วนต่าง ๆ เหล่านี้ทำหน้าที่บีบและขยายตัวทำให้เกิดการไหลเวียนของอาหารที่อยู่ในกระเพาะ ผนังด้านในของกระเพาะรูเมนจะประกอบด้วย papillae คือส่วนที่มีลักษณะคล้ายนิ้วยื่นออกมาจำนวนมาก อวัยวะส่วนนี้จะกระจายอยู่ทั่วไปในกระเพาะรูเมน ทำหน้าที่เพิ่มพื้นที่ผิวเพื่อการย่อยอาหาร การเคลื่อนบีบตัวของกระเพาะผนังด้านใน จะถูกแบ่งออกเป็นส่วนต่าง ๆ โดย pillars ซึ่งเป็นเนื้อเยื่อกล้ามเนื้อ 
ตำแหน่ง.
รูเมน อยู่ติดกับผนังด้านซ้ายของช่องท้อง และติดต่อกับส่วนของเรติคิวลัม
หน้าที่.
รูเมน มีหน้าที่รับอาหารจากการผ่านขบวนการเคี้ยว ที่มีอาหารในรูปของแข็ง และปนกับน้ำลายปริมาณมาก (ในน้ำลายจะเป็นแหล่งไนโตรเจน คือ ยูเรีย และมิวโคโปรตีน มีฟอสฟอรัสและโซเดียม ซึ่งจุลินทรีย์จะนำไปใช้ และน้ำลายทำหน้าที่รักษาระดับความเป็นกรดด่าง (pH) ในรูเมน และกระเพาะอื่นๆ) อาหารจะถูกแยก ส่วนบนจะเป็นอาหารในรูปของแข็ง ส่วนล่างเป็นรูปของเหลวและอาหารแข็งที่ย่อยมีขนาดเล็กแล้ว โดยการหดตัวของผนังรูเมน อาหารชิ้นใหญ่จะถูกดันให้อยู่ด้านบนส่วนหน้า เมื่อสัตว์ต้องการเคี้ยวเอื้อง กระเพาะส่วนเรติคิวลัมและรูเมน จะหดตัวมีแรงดันอาหารขยอกออกมาที่ปาก อาหารก้อนที่ถูกนำมาเคี้ยวเอื้องเรียกว่า Bolus มีจุลินทรีย์ติดมาเป็นจำนวนมาก เมื่อเคี้ยวเอื้องแล้วจะกลืนกลับไปที่รูเมน ทำการคลุกเคล้าใหม่อาหารขนาดใหญ่ก็ขยอกออกมาเคี้ยวเอื้อง อาหารขนาดเล็กก็ส่งไปยังเรติคิวลัม ส่วนที่เป็นแก๊สก็เรอออกมา ส่วนที่เป็นสารละลายจะถูกดูดซึมผ่านผนังของรูเมน เข้าสู่กระแสเลือดโดยทันที
กฤษณ์สิรี สุขสวัสดิ์

กฤษณ์สิรี ศุขสวัสดิ์ ชื่อเล่น คริสซี่ (เกิด 3 กันยายน พ.ศ. 2539) เป็นนักแสดงและนางแบบลูกครึ่งไทย-อังกฤษ มีชื่อเสียงจากผลงานการแสดงละครเรื่องแรกคือ "The Sixth Sense สื่อรักสัมผัสหัวใจ" รับบท “เนตรสิตางศุ์“ อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ.
กฤษณ์สิรี ศุขสวัสดิ์ เป็นลูกครึ่งไทย-อังกฤษ เป็นบุตรของ คอลิน เฮห์ติงห์ นักธุรกิจชาวอังกฤษ กับหม่อมราชวงศ์อุษณิษา สุขสวัสดิ์ บรรณาธิการสารคดีพิเศษในหนังสือพิมพ์บางกอกโพสต์ เป็นนัดดา(หลานยาย)ในหม่อมเจ้ากฤษณาพักตรพิมล ศุขสวัสดิ และเป็นปนัดดา (เหลนปู่) ใน พระเจ้าบรมวงศ์เธอ พระองค์เจ้าศุขสวัสดิ กรมหลวงอดิศรอุดมเดช ต้น ราชสกุลศุขสวัสดิ และเป็นพระปนัดดา(เหลนตา) ในสมเด็จพระเจ้าบรมวงศ์เธอ กรมพระยาดำรงราชานุภาพ ต้นราชสกุลดิศกุล เธอมีพี่ชายต่างบิดาคนหนึ่งคือ อดิศร ชุมศารทูร เธออยู่ในครอบครัวแม่เลี้ยงเดี่ยว (Single Mom) และมารดามักจะให้คำปรึกษา และเลี้ยงดูเหมือนเพื่อนโดยเน้นการดูแลตัวเอง
กฤษณ์สิรีศึกษาระดับมัธยมศึกษาจากโรงเรียนจิตรลดา และระหว่างที่เธอศึกษาในระดับมัธยมศึกษาปีที่ 4 เธอได้เป็นนักเรียนแลกเปลี่ยนไปยัง ประเทศออสเตรเลีย ปัจจุบันจบการศึกษาในคณะศิลปศาสตร์ มหาวิทยาลัยธรรมศาสตร์ ปีการศึกษา 2561
อัมพฤกษ์

อัมพฤกษ์  คือ อาการที่อวัยวะร่างกายอ่อนแรง ปรกติแล้วมักหมายถึงแขนขาอ่อนแรง แต่อวัยวะส่วนอื่นของร่างกายก็เป็นอัมพฤกษ์ได้ เช่น ดวงตา เรียก อัมพฤกษ์กล้ามเนื้อกลอกตาบางมัด (ophthalmoparesis), ท้อง เรียก อัมพฤกษ์กระเพาะ (gastroparesis) และเส้นเสียง เรียก อัมพฤกษ์เส้นเสียง (vocal cord paresis) ตรงกันข้ามกับอัมพาตที่อวัยวะตายเคลื่อนไหวมิได้อีกต่อไป
โทโฮกุชิงกันเซ็ง

รถไฟญี่ปุ่นตะวันออก สายโทโฮกุชิงกันเซ็ง (; โรมาจิ: "Tōhoku Shinkansen") เป็นเส้นทางรถไฟความเร็วสูงในญี่ปุ่น วิ่งในภูมิภาคโทโฮกุ บนเกาะฮนชู ประเทศญี่ปุ่น ดำเนินงานโดยบริษัทรถไฟญี่ปุ่นตะวันออก เชื่อมระหว่าง มหานครโตเกียว และนครอาโอโมริ จังหวัดอาโอโมริ ผ่านนครสำคัญ เช่น โมริโอกะ โคริยามะ ฟูกูชิมะ ฮาจิโนเฮะ และเซ็นได มีความยาวทั้งหมด 647.9 กิโลเมตร จัดว่าเป็นชิงกันเซ็งสายที่ยาวที่สุดในญี่ปุ่น และมีวิ่งด้วยความเร็วสูงสุด 320 กิโลเมตรต่อชั่วโมง
ส่วนแรกของรถไฟชินคันเซ็นสายโทโฮกุเปิดให้บริการในปี 1982 ระหว่างสถานีโอมิยะและโมริโอกะ โดยมีการก่อสร้างส่วนต่อขยายเพิ่มเติมอย่างต่อเนื่องในทศวรรษต่อมา ส่วนสุดท้ายระหว่างฮาจิโนเฮะ และชิน-อาโอโมริ แล้วเสร็จในปี 2010
ส่วนต่อของสายนี้เปิดให้บริการในชื่อฮกไกโดชิงกันเซ็ง ในปี 2016 ซึ่งเชื่อมต่อระหว่างสถานีชิน-อาโอโมริกับชิน-ฮาโกดาเตะ-โฮกูโตะ ผ่านอุโมงค์เซกัง ชินคันเซ็นสายโทโฮคุยังมีสายแยกแบบมินิชินคันเซ็น 2 สาย ได้แก่ ยามางาตะชิงกันเซ็ง และ อากิตะชิงกันเซ็ง
การบริการ.
ปัจจุบันมีรถไฟให้บริการทั้งหมด 4 ประเภทบนสายโทโฮกุชินคันเซ็น ได้แก่:
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ฟูงุ

ฟูงุ  หรือบางครั้งคนไทยสะกดว่า ฟูกุ หรือ ฟุกุ เป็นคำภาษาญี่ปุ่นที่หมายถึงปลาปักเป้าและอาหารที่ทำจากมัน ตามปกติจะอยู่ในสกุลทากิฟูงุ ("Takifugu"), สกุล "Lagocephalus" และสกุล "Sphoeroides" ในวงศ์ปลาปักเป้าฟันสี่ซี่ (Tetraodontidae) เนื่องจากมีสารพิษที่มีชื่อว่าเตโตรโดท็อกซิน จึงต้องเตรียมอย่างระมัดระวังโดยเอาส่วนที่มีพิษออกและไม่ให้พิษซึมเข้าเนื้อ
ร้านที่ทำฟูงุถูกควบคุมอย่างเข้มงวดตามกฎหมายในประเทศญี่ปุ่นและประเทศอื่น ๆ อีกหลายประเทศ และเชฟที่เตรียมฟูงุนั้นต้องมีคุณสมบัติผ่านการฝึกอบรมอย่างเข้มงวดจึงจะได้รับอนุญาตให้เตรียมฟูงุ การเตรียมฟูงุกินเองบางครั้งนำไปสู่การเสียชีวิต
เชฟส่วนมากมักเสิร์ฟฟูงุเป็นซาชิมิและชิรินาเบะ บางคนเชื่อว่าตับของฟูงุนั้นมีรสชาติดี แต่ก็เป็นอวัยวะที่มีพิษมากที่สุดและถูกห้ามเสิร์ฟในร้านอาหารของญี่ปุ่นเมื่อปี ค.ศ. 1984 ฟูงุได้กลายเป็นหนึ่งในอาหารที่มีชื่อเสียงโด่งดังที่สุดในบรรดาอาหารญี่ปุ่น
สวิตช์ ออน!

"สวิตช์ ออน!"  เป็นเพลงของนักร้องป๊อบชาวญี่ปุ่น แอนนา ซึชิยะ วางจำหน่ายในวันที่ 23 พฤศจิกายน ค.ศ. 2011 ซึ่งเป็นเพลงเปิดสำหรับภาพยนตร์ญี่ปุ่นแนวโทคุซัทสึ ในซีรีส์มาสค์ไรเดอร์ เรื่องมาสค์ไรเดอร์โฟร์เซ
วอลเลย์บอลเวิลด์กรังด์ปรีซ์ 2013

วอลเลย์บอลเวิลด์กรังด์ปรีซ์ 2013 เป็นการแข่งขันวอลเลย์บอลหญิงจำนวน 20 ทีม เริ่มทำการแข่งขันตั้งแต่วันที่ 1 สิงหาคม 2013 โดยรอบคัดเลือกทีมที่มีสิทธิ์เข้าร่วมแข่งขันเริ่มตั้งแต่ 1 มิถุนายน 2012
รอบคัดเลือก.
อันดับ.
ประเทศญี่ปุ่น (เจ้าภาพ) และ 7 ทีมแรกในรอบคัดเลือกจะผ่านเข้าแข่งขันในรอบสุดท้าย
เวลาในตารางการแข่งขันเป็นเวลาท้องถิ่น
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
การถ่ายทอดสด.
สถานีโทรทัศน์สีกองทัพบก ช่อง 7 ได้ลิขสิทธิ์ถ่ายทอดการแข่งขันวอลเลย์บอลเวิลด์กรังปรีซ์ 2013 และ สนามที่สาม (กลุ่ม L) แข่งขันที่อินดอร์ สเตเดียม หัวหมาก ในทุกนัดการแข่งขันที่วอลเลย์บอลสาวไทยลงแข่ง ในไทยถ่ายทอดสดทั้ง 3 นัด รวมถึงเทปบันทึกการแข่งขันนัดต่างๆ
ทะเลทรายธาร์

ทะเลทรายธาร์  หรือเรียกอีกชื่อว่า ทะเลทรายอินเดียใหญ่  เป็นทะเลทรายขนาดใหญ่ ตั้งอยู่ทางตะวันตกเฉียงเหนือของประเทศอินเดียและปากีสถาน มีพื้นที่มากกว่า 200,000 ตร.กม. (77,000 ตร.ไมล์) ถือเป็นพื้นที่แห้งแล้งที่ใหญ่เป็นอันดับ 9 ของโลก
ประมาณร้อยละ 85 ของทะเลทรายธาร์อยู่ในอินเดีย และประมาณร้อยละ 15 อยู่ในปากีสถาน ทะเลทรายธาร์กินพื้นที่ทางภูมิศาสตร์ของอินเดียรวมประมาณร้อยละ 4.56 ทะเลทรายมากกว่าร้อยละ 60 ตั้งอยู่ในรัฐราชสถาน ส่วนที่เหลือกระจายไปในรัฐคุชราต, รัฐปัญจาบ และรัฐหรยาณา และส่วนที่กระจายในปากีสถานอยู่ในแคว้นสินธ์ และแคว้นปัญจาบ (ส่วนทะเลทรายในแคว้นหลังถูกเรียกเป็นทะเลทรายโชลิสถาน)
ทะเลทรายล้อมรอบด้วยทิวเขาอะราวัลลีทางด้านตะวันออก แม่น้ำคงคาทางด้านตะวันตก แม่น้ำสัตเลชทางด้านเหนือ และทะเลอาหรับทางด้านใต้
เบลโมแพน

เบลโมแพน  เป็นเมืองหลวงของประเทศเบลีซ มีประชากรในปี ค.ศ. 2010 จำนวน 16,451 คน นอกจากจะเป็นเมืองหลวงที่เล็กที่สุดในทวีปอเมริกาเมื่อวัดตามจำนวนประชากรแล้ว เบลโมแพนยังเป็นเมืองที่มีการตั้งถิ่นฐานที่ใหญ่เป็นอันดับสามในเบลีซ รองจากเบลีซซิตีและแซนอิกนาซิโอ เบลโมแพนก่อตั้งขึ้นในฐานะชุมชนที่มีการวางแผนไว้แล้วในปี ค.ศ. 1970 และเป็นหนึ่งในเมืองหลวงแห่งชาติที่ใหม่ที่สุดในโลก ตั้งแต่ปี ค.ศ. 2000 เบลโมแพนเป็นหนึ่งในสองที่ตั้งถิ่นฐานในเบลีซที่มีสถานะเป็นเมืองอย่างเป็นทางการพร้อมกับเบลีซซิตี
เบลโมแพนตั้งอยู่ในเขตคาโย ที่ระดับความสูง 76 เมตร (249 ฟุต) เหนือระดับน้ำทะเล เบลโมแพนถูกสร้างขึ้นทางตะวันออกของแม่น้ำเบลีซ ห่างจากเมืองหลวงเก่าซึ่งเป็นท่าเรือเบลีซซิตี 80 กม. (50 ไมล์) หลังจากที่เมืองนั้นใกล้ถูกทำลายโดยพายุเฮอริเคนแฮตตีในปี ค.ศ. 1961และประสบอุทกภัยอยู่บ่อยครั้ง ในปี ค.ศ. 1970 รัฐบาลจึงตัดสินใจย้ายเมืองหลวงมายังเบลโมแพนแทน อาคารรัฐสภาภายในเมืองได้รับการออกแบบให้คล้ายกับวิหารของชาวมายายุคก่อนโคลัมบัส